Galeb – Anton Pavlovič Čehov — Knjige.Pravac\nIzdavač: Habit 013\nKada se ova drama prvi put pojavila na pozornici ruskog pozorišta, publika je ostala hladna poput glečera. Ipak, delo je uskoro postalo pravi hit u Moskvi, preživelo je sud vremena i dan danas spada među klasike pozorišne drame.\nIrina, ostarela i penzionisana glumica, njen ljubavnik, pisac Trigorin, Irinin sin - dramaturg Konstantin i bogata ali naivna naslednica Nina - svi će se oni uplesti u nerazmrsivo klupko ljubavi, nerazumevanja i jaza između generacija.\nKomentari čitalaca o knjizi "Galeb"\nAnton Pavlovič Čehov, biografija\nAnton Pavlovič Čehov je bio ruski pripovedač i dramski pisac. Rođen je 29. januara 1860. godine u Rusiji. Umro je u Nemačkoj 15. jula 1904. Prve priče je objavio da bi mogao da se izdržava u toku studija medicine. U književnosti se pojavio kratkim humoreskama, sažetog izraza i karakterizacije, zatim je prešao na novele i pripovetke, gde se njegov tužni humor postepeno pretvorio u rezignaciju i očaj. Istu tematiku obrađivao je i u dramama, u kojima nema ni tradicionalnog zapleta ni raspleta, kao ni pravih junaka ili ...... Pročitajte opširnije ►\nDruge knjige autora(ke) Anton Pavlovič Čehov\nAnton Pavlovič Čehov (komplet 1-12)\nJA VAS VOLIM NAĐENJKA\nNajlepše pripovetke Čehov\nSTEPA PRIČA O JEDNOM PUTOVANJU


MAGDALENA TRAVEL - Kuća Remezzo - Sarti - Sitonija - Halkidiki - Grčka\nVila Remezzo je kompletno renovirana, u samom centru Sartija udaljena od plaže oko 100 m.\nRaspolaže sa komfornim trokrevetnim i četvorokrevetnim studijima koji se nalaze u prizemlju, na prvom i drugom spratu.\nSvaka smeštajna jedinica ima opremljenu kuhinju sa elementima i posuđem za osnovno pripremanje i konzumiranje hrane za predviđeni broj osoba, kupatilo sa TWC-om, terasu, TV i klima uređaj\nSarti - centar\nPotpuno nova kuuća na 30m od centralnog trga, sastoji se od 8 studija predviđenih za smeštaj 2-4 osobe. Sve sobe imaju velike terase sa suncobranom, moderan nameštaj, klimu i wi-fi.\nVila Remezzo je kompletno renovirana, u samom centru Sartija udaljena od plaže oko 100 m, raspolaže sa komfornim trokrevetnim i četvorokrevetnim studijima...\nod 89€|10 noćenja\nNalazi se nedaleko od centra Sartija, pored velikog parkinga. Od plaže je udaljena oko 50m, raspolaže sa trokrevetnim studijima i petokrevetnim duplex apartmanima ...\nNalazi se u novom delu Sartija u mirnoj uličici, od plaže je udaljena oko 60 metara, a do centra mesta ima oko 5 minuta lagane šetnje. Čini dobar spoj cene i kvaliteta ...\nNalazi se u novom delu Sartija na oko 30m od plaže. Na odličnoj je poziciji, a do centra mesta ima oko 5min, raspolaže sa trokrevetnim studijima i petokrevetnim duplexima ...\nod 100€|10 noćenja\nNalazi se u novom delu Sartija na oko 20m od plaže. Na odličnoj je poziciji, a do centra mesta ima oko 5min, raspolaže sa dvokrevetnim i trokrevetnim studijima ...\nod 65€|10 noćenja\nNalazi se u starom, centralnom delu Sartija, na oko 90 metara udaljenosti od plaže. Raspolaže lepo uređenim dvokrevetnim i trokrevetnim studijima, kao i četvorokrevetnim apartmanima i dupleks apartmanima...\nod 60€|10 noćenja\nVila Teano se nalazi na samoj plaži u centralnom delu starog Sartija. Vila raspolaže dvokrevetnim i trokrevetnim studijima, na prvom spratu, sa direktnim ili bočnim pogledom na more...\nVila Elena nalazi se na samoj plaži u novom delu Sartija. Vila poseduje dvokrevetne i trokrevetne studije sa direktnim pogledom na more, dok manji deo studija nema pogled na more zbog čega su i cenovno izdvojeni...\nVila Ana se nalazi u novom delu Sartija, na oko 50 metara udaljenosti od plaže a u neposrednoj blizini vile Arhon. U ponudi su lepo uređeni dvokrevetni i trokrevetni studiji, smešteni na visokom prizemlju...\nVila Marianti se nalazi u starom, centralnom delu Sartija, na oko 80-ak metara udaljenosti od plaže. Kuća raspolaže dvokrevetnim i trokrevetnim studijima, kao i četvorokrevetnim apartmanima...\nVila Tsantilas se nalazi pred kraj novog dela Sartija, na oko 25 metara udaljenosti od plaže. Ovaj objekat raspolaže dvokrevetnim, trokrevetnim, četvorokrevetnim i 1/2+2 studijima (sa krevetima na sprat), kao i trokrevetnim i četvorokrevetnim apartmanima...\nUkoliko imate neko pitanje vezano za ovaj smeštaj u Sartiju obratite nam se kako bi vam pomogli da pronađete upravo ono što tražite. Naše ljubazno osloblje i poznavaoci situacije na terenu stoje vam na raspolaganju svakog dana od 9-20h


Izvor: RTS, 13.Jun.2019, 15:24\nVezni fudbaler Real Madrida prošlu sezonu na "Stamford bridžu" proveo je kao pozajmljeni igrač, pa će se posle ove odluke "plavaca" vratiti na "Santjago Bernabeu".\nKako se spekuliše, hrvatski fudbaler >> Pročitaj celu vest na sajtu RTS << će iz Madrida ponovo biti poslat na pozajmicu, a kao opcija za nastavak karijere 25-godišnjeg fudbalera pominje se njegov bivši klub Inter, u kome je proveo tri sezone.\nKovačić je ove sezone u svim takmičenjima za Čelsi odigrao 51 utakmicu i nije postigao nijedan pogodak.\nSrbijaDanas.com: ČELSI ODLUČIO: Neće otkupiti ugovor ovog igrača (FOTO)\nInteru otvoren put, Čelsi se odrekao Kovačića\nLONDON - Vezni fudbaler Čelsija Mateo Kovačić naredne sezone neće biti igrač londonskog kluba, koji je odlučio da ne iskoristi mogućnost otkupa njegovog ugovora, prenose britanski mediji.\nMoraju do kraja meseca da zarade 50 miliona evra, uskoro će završiti veliki posao...Kako prenosi Đanluka Di Marcio, Inter bi u narednih par dana trebalo da zaradi 25 miliona evra od prodaje dvojice fudbalera...U pitanju su mladi belgijski internacionalci Zinjo Vanhezden i Ksijan Emers...Talentovani...


Kosovske takse "koštale" barem 500 miliona evra; Srpska roba ponovo nalazi put do kupaca | Radio Kosovska Mitrovica\nKosovske takse “koštale” barem 500 miliona evra; Srpska roba ponovo nalazi put do kupaca\n11. August, 2020 19:14 |\nU prvih šest meseci 2020. na teritoriju Kosova iz centralne Srbije isporučeno je robe vredne 95,4 miliona evra, a po udelu je najznačajnija električna energija.\nIz Privredne komore Srbije rekli su za B92.net da je u tom periodu električna energija činila čak 11 odsto od ukupnog plasmana.\nInače, mediji prenose da je, posle ukidanja taksi od 100 odsto, kosovsko tržište ponovo preplavljeno robom iz centralne Srbije.\nZa električnom energijom, inače, prema udelu u ukupnoj vrednosti otpremljene robe sledi 35 hiljada tona pšenice, oko 27.500 tona različitih vrsta mineralnih đubriva, 15.000 tona kukuruza, 10.000 tona hrane za životinje.\nRukovodilac Centra za regionalnu saradnju PKS Aleksandar Radovanović za B92.net kaže da najveći potencijal za plasman na Kosovo ima roba široke potrošnje “na čiji su kvalitet i pristupačnu cenu potrošači na Kosovu naviknuti”.\nSa druge strane, iz Kosova je u prvih šest meseci dopremljeno robe u vrednosti od 8,2 miliona evra, dok je, poređenja radi, tokom prvog polugodišta 2019. dopremljena roba vredela oko 10,7 miliona evra.\n“Sa teritorije Kosova doprema se najviše građevinskih materijala (cevi, šupljih profila i plastične cevi) u količinama od oko 3.500 tona, a znatno manje prerađeno voće – 290 kilograma, kao i sirovo olovo i gvožđe – oko 500 kilograma”, kaže Radovanović.\nKakve su mogućnosti za zajedničku saradnju?\nOn je naveo i da su u periodu pre uvođenja takse postojale inicijative privrednika za realizaciju zajedničkih projekata kroz uspostavljenje viših oblika privredne poslovno-tehničke saradnje između kompanija, kao što su zajednička ulaganja i proizvodnja ali i učešća na tenderima i zajedničkim nastupima na trećim tržištima.\nTo se pre svega odnosilo na zajedničku proizvodnju mlečnih proizvoda i mesnih prerađevina i njihov plasman na tržište Albanije i Makedonije, ali i Evropske unije.\nMeđutim, kako navodi, zbog sporog usaglašavanja veteriniraskih sertifikata kompanije nisu bile u mogućnosti da započnu realizaciju ovih projekata.\nKoliko smo izgubili dok su takse bile na snazi?\nU periodu primene takse od 100 odsto direktni negativni efekti iznosili su 477 miliona evra u periodu od novembra 2018. godine zaključno sa martom 2020. godine.\nMeđutim, ovaj podatak se odnosi samo na neralizovane isporuke.\nIznos štete bi, kaže Radovanović, bio još veći, ako bi se uračunalo da je pre uvođenja takse očekivani mesečni rast srpskog plasmana na kosovsko tržište iznosio 8 odsto.\nOvde nisu uračunati ni troškovi koji su proizvođači imali usled preusmeravanja robe, namenjene kosovskom tržištu, na druga tržišta u regionu ili svetu.\n“Ovim iznosima treba dodati i štetu zbog ranije dogovorenih poslova koji su zbog takse ostali neugovoreni i neralizovani. Indirektno posmatrano, ekonomski gubici se odnose i na gubitak tržišta”, rekao je on.\nNaveo je i da se za sada promet sa tržištem Kosova u velikoj meri odvija bez značajnih problema, “ako izuzmemo stare barijere koje se odnose na primenu takse od 2 centa za građevinske blokove i taksu od 40 evra po toni brašna, kao i nemogućnost plasmana mleka i mlečnih proizvoda i mesa i mesnih prerađevina zbog neusaglašenosti veterinraskih sertifikata”.


Frontier Pharma i Baystone Group završile proces kupovine Zdravlja - Farmaceutsko hemijska industrija Zdravlje AD Leskovac\nFrontier Pharma i Baystone Group završile proces kupovine Zdravlja, farmaceutske kompanije vrhunskog kvaliteta u Srbiji\nZdravlje je jedan od vodećih farmaceutskih proizvođača koji snabdeva više od 35 zemalja širom sveta\nKompanija ima više od 65 godina dugu istoriju u proizvodnji farmaceutskih proizvoda vrhunskog kvaliteta u čvrstim oralnim i tečnim formama.\nZdravlje predstavlja čvrstu osnovu na kojoj će se razvijati jedna od vodećih međunarodnih farmaceutskih platformi u godinama pred nama\nLeskovac, 1. april – Frontier Pharma i Baystone Group danas su objavile završetak kupovine kompanije Zdravlje AD od kompanije Teva Pharmaceuticals. Zdravlje trenutno proizvodi farmaceutske proizvode vrhunskog kvaliteta za preko 35 međunarodnih tržišta, uključujući i ona u Zapadnoj i Istočnoj Evropi, Ujedinjenom Kraljevstvu, Azijsko-pacifičkom region, Južnoj Africi i Latinskoj Americi.\n“Izuzetno smo zadovoljni završetkom ove transakcije koja će nam omogućiti da razvijamo Zdravlje kao jednu od vodećih nezavisnih farmaceutskih kompanija. Radujemo se našem zajedničkom radu sa izuzetnim timom Zdravlja na daljem razvoju ove Kompanije u jednu od vodećih međunarodnih farmaceutskih kompanija, “ izjavio je M. Levent Selamoglu, predsednik kompanije Frontier Pharma.\n“Radujemo se daljem razvoju bogate istorije Zdravlja kao jednog od istaknutih globalnih proizvođača u farmaceutskoj industriji i stvaranju vodeće, potpuno integrisane farmaceutske platforme, “ rekao je Kiren Naidoo, Izvršni direktor kompanije Frontier Pharma.\nO kompanijama Frontier Pharma Bayston Group\nFrontier Pharma je britanska kompanija specijalizovana za investicije i operacije u farmaciji koju su osnovali M. Levent Selamoglu i Kiren Naidoo. Kompanija ima višedecenijsko iskustvo u farmaceutskoj industriji širom Evrope, Srednjeg istoka i Azije (“EMEA”). Grupa je poznata po svojim mogućnostima u čvrstim oralnim formama, injekcionim i topikalnim formama lekova, aktivnim supstancama i iskustvu ugovornog proizvođača za različite multinacionalne kompanije.\nBaystone Group obuhvata specijalizovane investitore u farmaceutskoj industriji sa sedištima u Ujedinjenom Kraljevstvu i Sjedinjenim Američkim Državama, poznata po razvoju i prodaji SICOR, Inc, i IVAX Corp., dve vodeće specijalizovane farmaceutske kompanije sa naprednim mogućnostima u tehnologijama injekcionih i respiratornih proizvoda između ostalih. Grupa je glavni akcionar Flynn Pharme (koja obuhvata poslovanja širom Velike Britanije, Irske i Nemačke) i koja ima portfolio farmaceutskih investicija u domenu biotehnologije i naprednih rešenja za primenu lekova.\nZa upite medija vezane za kompaniju Zdravlje AD u Leskovcu, molimo da se obratite preko info.operations@zdravlje.rs ili na info@frontierpharma.co.uk / +44 207 129 7410


Bio je 19. septembra 1991. Dvoje nemačkih turista našlo je leš u ledu Ectalskih Alpa. Uz pratnju kamera ORF-a, leš je nakon dva dana izvučen i odvezen u Insbruk, gde je utvrđeno da se radi o izuzetno dobro očuvanoj mumiji staroj nekoliko hiljada godina. Bila je to internacionalna senzacija!… i početak onoga za šta će se ispostaviti da predstavlja “najstariji krimić na svetu”\nZanimljivosti 01.12.2020. - 09:07h Autor: Stil/ istorijski zabavnik\nFoto: Printscreen/ youtube/ Smithsonian Channel\nČovek iz leda, često nazivan samo "Eci", bio je visok 1,60 metara, težio je svega 55 kilograma i u trenutku smrti bio je star 45 godina.\nKao najstarija prirodno očuvana mumija, Eci je pokrenuo revoluciju u istraživanju bakarnog doba (oko 3300 godina pre Hrista) u alpskom regionu.\nNa osnovu njegovog oruđa, odeće, zuba, tetovaža i sadržaja njegovog želuca, napravljena je detaljna rekonstrukcija njegovog života jer - Eci naučnicima nije “doneo” samo skelet već i gotovo savršeno sačuvano telo sa kožom i\nNa mestu gde se nalazila rana od koje je Eci umro naučnici su otkrili i tragove krvi što je sve do danas najstariji otkriveni uzorak ljudskih krvnih zrnaca, koja i inače spadaju u tkiva koja najbrže propadaju.\nNajstariji krimić na svetu!\nIpak, najuzbudljiviji su bili poslednji Ecijevi dani, jer predstavljaju najstariju “krimi-priču” na svetu!\nEci je započeo svoj put na proleće, na šta ukazuju različiti tragovi polena u njegovom želucu. Dan pred smrt bio je učesnik borbe izbliza - o tome svedoče rezovi i ogrebotine na njegovoj koži. Oko sat vremena pred smrt, Eci se gostio obilnim obrokom od alpskog kozoroga.\nO tome kako je Eci umro naučnici i danas debatuju. Otkriveno je da je najverovatnije bio sterilan i, zbog toga, vrlo moguće izopšten iz društva.\nAnaliza skeleta otrkila je da je tokom života mnogo pešačio što nije karakteristično za ljude iz njegovog doba, pa su iz toga naučnici zaključili da je verovatno živeo kao pustinjak, sam u planini.\nA sada dolazimo do trenutka Ecijevog ubistva! Godine 2001. u Ecijevom ramenu nađen je vrh strele koja je najverovatnije pripadala njegovom ubici.\nPogodila ga je sa leđa! Eci je uspeo da slomi ostatak strele, ali je vrh ostao u njemu i nekoliko dana kasnije ga i ubio.\nA njegovog ubicu zauvek je progutala prošlost…\nEciČovek iz ledamumijaistraživanjamisterijanajstarija misterija


1) Pravo na porodičnu penziju 2) Uslovi za sticanje prava 3) Uslovi koji se odnose na umrlog osiguranika\n4 a) Uslovi pod kojim udovac ili udovica stiče pravo\n4 b) Uslovi pod kojim dijete stiče pravo 5)Određivanje visine porodične penzije\n1) Članovi porodice koji mogu ostvariti pravo na porodičnu penziju\nČlanovi porodice koji, uz ispunjenje zakonskih uslova, mogu ostvariti pravo na porodičnu penziju su:\n- djeca (rođena u braku ili van braka ili usvojena i pastorčad koje je osiguranik, odnosno korisnik prava izdržavao).\nPravo na porodičnu penziju može, uz ispunjenje zakonskih uslova, ostvariti i razvedeni bračni drug, ako mu je pravnosnažnom presudom dosuđeno pravo na izdržavanje.\n2) Uslovi za sticanje prava na porodičnu penziju\nDa bi član porodice mogao da ostvari pravo na porodičnu penziju, neophodno je da su ispunjeni:\n- uslovi koji se odnose na umrlog osiguranika, odnosno korisnika prava - takozvani opšti uslovi i\n- uslovi koje treba da ispune članovi porodice umrlog osiguranika, odnosno korisnika prava da bi ostvarili pravo na porodičnu penziju - takozvani posebni uslovi.\nZa sticanje prava na porodičnu penziju potrebno je da kumulativno budu ispunjeni i opšti i posebni uslovi.\n3) Uslovi koji se odnose na umrlog osiguranika, odnosno korisnika prava (opšti uslovi)\n- umrlog osiguranika koji je navršio najmanje pet godina staža osiguranja ili najmanje deset godina penzijskog staža ili ispunio uslove za starosnu ili invalidsku penziju;\n- umrlog korisnika starosne ili invalidske penzije.\nAko je smrt osiguranika ili lica koje je na prava iz penzijskog i invalidskog osiguranja osigurano za slučaj invalidnosti i tjelesnog oštećenja prouzrokovanih povredom na radu ili profesionalnom bolešću nastala kao posledica povrede na radu ili profesionalne bolesti, članovi njegove porodice stiču pravo na porodičnu penziju, bez obzira na dužinu penzijskog staža osiguranika, odnosno tog lica.\n4a) Uslovi koji se odnose na članove porodice\na) Uslovi pod kojim udovac ili udovica stiče pravo na porodičnu penziju\nUdovica odnosno udovac stiče pravo na porodičnu penziju, ako je:\n- do smrti bračnog druga navršio ili navršila 52 godine života;\n- do smrti bračnog druga nije navršio ili nije navršila 52 godine života, ali je imao ili je imala navršenih 45 godina života, imaju pravo na porodičnu penziju kada navrše 52 godine života -(ova odredba se primjenjuje od 01.01.2017. godine)\n- do smrti bračnog druga ili u roku od jedne godine od dana smrti bračnog druga postao ili postala potpuno nesposobna za rad;\n- poslije smrti bračnog druga ostalo jedno dijete ili više djece koja imaju pravo na porodičnu penziju po tom bračnom drugu, a udovac ili udovica obavlja roditeljsku dužnost prema toj djeci. Udovac ili udovica kod kojeg ili koje, u toku trajanja prava po tom osnovu, nastupi potpuna nesposobnost za rad, zadržava pravo na porodičnu penziju dok postoji ta nesposobnost.\nUdovac ili udovica koji ili koja, u toku trajanja prava na porodičnu penziju stečenog po osnovu potpune nesposobnosti za rad ili po osnovu vršenja roditeljske dužnosti prema djeci, navrši 52 godine života trajno zadržava pravo na porodičnu penziju.\n4b) Uslovi koji se odnose na članove porodice (posebni uslovi)\ne) Uslovi pod kojim dijete stiče pravo na porodičnu penziju\nDijete stiče pravo na porodičnu penziju i ona mu pripada:\n- do navršenih 19 godina života;\n- poslije navršenih 19 godina života ako je na školovanju, do završetka školovanja, ali najkasnije do navršenih 24 godine života, ako pohađa fakultet. Izuzetno, ukoliko dijete pohađa fakultet čije je trajanje duže od četiri godine porodična penzija mu pripada do navršenih 25 godina života;\n- dok traje nesposobnost za samostalan život i rad, nastala do uzrasta do koga se djeci obezbjeđuje pravo na porodičnu penziju;\n- dok traje nesposobnost za samostalan život i rad, nastala poslije uzrasta do koga se djeci obezbjeđuje pravo na porodičnu penziju, a prije smrti osiguranika, odnosno korisnika prava, pod uslovom da ga je osiguranik, odnosno korisnik prava izdržavao do svoje smrti.\nDjetetu kome je školovanje prekinuto zbog bolesti pravo na porodičnu penziju pripada i za vrijeme bolesti do navršenih godina života do kojih se pravo na penziju može koristiti po osnovu školovanja, kao i iznad tih godina, ali najviše za onoliko vremena koliko je zbog bolesti izgubilo od školovanja.\n5) Određivanje visine porodične penzije\n- za jedno dijete 20%,\n- tri djeteta 60%,\n- za četvoro ili više djece 100% starosne ili invalidske penzije drugog roditelja.\nAko djeci, pored penzije po jednom roditelju, pripada i dio penzije po osnovu drugog roditelja, porodična penzija se određuje kao jedna i njen iznos ne može preći iznos najviše starosne penzije za penzijski staž od 40 godina.\nKada je izdržavanje uslov za sticanje prava na porodičnu penziju, smatra se da je umrli osiguranik, odnosno korisnik prava na penziju izdržavao člana porodice, ako sopstveni prosječni mjesečni prihod člana porodice u prethodnoj godini ne prelazi iznos od 25% prosječne mjesečne zarade u Crnoj Gori u prethodnoj godini. Za ocjenu izdržavanja se ne uzimaju u obzir: novčana davanja po osnovu socijalne i dječije zaštite, novčana naknada za pomoć i njegu, novčana naknada za tjelesno oštećenje, primanja po osnovu nagrada, otpremnina zbog odlaska u penziju, kao i primanja po osnovu učeničkog i studentskog standarda.\n6) Pokretanje postupka za ostvarivanje prava na porodičnu penziju\nZahtjev za ostvarivanje prava na porodičnu penziju podnosi se područnoj jedinici Fonda penzijskog i invalidskog osiguranja Crne Gore na čijem području je umrli osiguranik, odnosno korisnik prava bio posljednji put osiguran.\n7) Dokumentacija potrebna za ostvarivanje prava na porodičnu penziju\nUz zahtjev za ostvarivanje prava na porodičnu penziju podnosi se sljedeća dokumentacija:\n- izvod iz matične knjige umrlih,\n- prijava o nesreći na poslu ako je smrt nastupila usljed povrede na radu,\n- izvod iz matične knjige rođenih za sve članove porodice za koje se podnosi zahtjev za porodičnu penziju,\n- izvod iz matične knjige vjenčanih za udovicu/udovca koja/koji ostvaruje pravo na porodičnu penziju,\n- školske potvrde za djecu stariju od 19 godina koja pravo na porodičnu penziju ostvaruju po osnovu školovanja,\n- medicinska dokumentacija za članove porodice koji ostvaruju pravo na porodičnu penziju po osnovu potpune nesposobnosti za rad, odnosno nesposobnosti za samostalan život i rad,\n- izjava da članovi porodice koji ostvaruju pravo na porodičnu penziju nijesu u radnom odnosu, ne bave se samostalnom djelatnošću i nijesu korisnici neke druge penzije.\nZahtjev ZA PORODIČNU PENZIJU


„MIGRANTI U SRPSKIM SELIMA KRIVIČNO DJELO“ Od Tužilaštva FBiH traže da ispitaju prve ljude Bihaća - Srpskainfo\n„MIGRANTI U SRPSKIM SELIMA KRIVIČNO DJELO“ Od Tužilaštva FBiH traže da ispitaju prve ljude Bihaća\nHumanitarna organizacija „Odbor za zaštitu prava Srba u Federaciji BiH“ uputila je zahtjev Tužilaštvu FBiH da se, „radi sprečavanja izvršenja krivičnog djela“, ispitaju gradonačelnik Bihaća Šuhret Fazlić i predsjednik Skupštine grada Bihaća Davor Župa.\nRazlog ovom potezu je što je sazvana vanredna sjednica lokalnog parlamenta sa jedinom tačkom reda: „Prijedlog zaključka o davanju saglasnosti za predloženu lokaciju za privremeni smještaj migranata na području grada Bihaća“.\nSmještanjem migranata u Lipu, selo koje je prije rata bilo etnički potpuno srpsko, kao što su bila i okolna sela Gorjevac, Dubovsko, Teočak i Suvaja Gornja, jasno je da će doći do izvršenja krivičnog djela iz člana 178. Krivičnog zakona FBiH – stoji u saopštenju ove organizacije.\nOvaj član definiše krivično djelo „protivpravno onemogućavanje povratka“.\nIz Odbora za zaštitu prava Srba u Federaciji BiH podsjećaju da je 250 prijeratnih stanovnika sela Lipa, u koje gradske vlasti žele da smjeste migrante, izrazilo želju da se vrati na svoja ognjišta, ali im nikada nisu obezbijeđeni osnovni preduslovi za povratak.\nSIMKE SREĆAN PUT Plivač Luka Simić odlazi na studije u inostranstvo


SCA :: O Nama\nTrenutna lokacija > Start > O nama\nSCA postoji od 1995 godine ali je kao preduzeće u privatnom vlasništvu osnovano 2002 godine. Od samog početka, SCA se bavi konsaltingom i softverskim inženjeringom u oblasti industrijske automatizacije sa posebnim akcentom na PLC/HMI tehnologiju, prenos podataka i sisteme za lokalni i daljinski nadzor i upravljanje procesima (SCADA sistemi). U ovoj oblasti, SCA ima niz referenci kako na inostranom tako i na domaćem tržištu.\nKao rezultat velikog iskustva u oblasti komunikacionih tehnologija za prenos podataka, SCA je ušao u segment satelitskog praćenja vozila i flotnog menadžmenta za klijente sa velikim voznim parkovima. U ovoj oblasti, SCA je autor kompletne tehnologije (TERA sistem) koja je svoju primenu našla u mnogim kompanijama na teritoriji cele Srbije.\nSCA ima kvalitetan kadar koji čine diplomirani inženjeri elektrotehnike. Naš tim je u mogućnosti da pruži kvalitetne konsalting usluge kao i da ponudi kompletno rešenje "ključ u ruke" u svim oblastima kojima se bavimo.\nSCA od 1995. godine ima intentzivnu saradnju sa firmom Festo na polju razvoja softvera za Festo opremu. Ovaj razvoj obuhvata drajvere za Festo PLC opremu kao i namenske komunikacione drajvere za Festo SCADA sistem (VipWin / zenOn). SCA je autor OPC tehnologije (Festo OPC EasyServer) koja je u prodajnom programu firme Festo kao i EasyGSM proizvoda namenjenog za SMS komunikaciju sa Festo PLC opremom.\nPored saradnje sa firmom Festo na razvoju softvera, SCA je i lokalni distributer Festo opreme.\n• PIB: 102093965\n• MB: 08772053\n• ŠD: 74203


Valjevo - Страница 316 од 368 - Sva najnovija dešavanja i vesti vezane za kolubarski okrug i grad Valjevo možete naći na jednom mestu.\nValjevo on 26 октобра 2016\nNa atletskoj trci „General Đukić“ i olimpijka Olivera Jevtić\nNa ovogodišnjoj 16. Memorijalnoj trci „General Svetomir Đukić“, koja će se održati u petak, 28. oktobra, sa početkom u 10.00 časova, na regionalnom putu Valjevo- Bajina Bašta, očekuje se veliki broj učesnika, a takmičiće se i naša proslavljena atletičarka Olivera Jevtić. To su na današnjoj konferenciji za novinare najavili organizatori ...\nTRIJUMF SRPSKIH LEKARA: Bebi presađena rožnjača!\nSamo devet dana po rođenju bebi iz Valjeva u Kliničkom centru Srbije presađena je rožnjača. To je prva transplantacija ovog dela oka u Srbiji na ovako malom pacijentu. Ovakvi slučajevi izuzetno su retki i na pedijatrijskim oftalmološkim klinikama u svetu. Iako ni lekarima sa velikim iskustvom u hirurgiji oka nije ...\nOtvorena izložba „Ana Frank-istorija za sadašnjost“\nIzložba „Ana Frank-istorija za sadašnjost“ sinoć je otvorena u Narodnom muzeju u Valjevu, uz prisustvo brojnih posetilaca. Putujuća izložba „Ana Frank-istorija za sadašnjost“ do sada je obišla više od 300 lokacija u celom svetu. U Srbiji se realizuje u okviru regionalnog projekta „Historija, istorija, povijest – lekcije za sadašnjost“ koji ...\nValjevo on 25 октобра 2016\nTuristička organizacija Valjevo: „GASTRO FEST VALjEVO 2016“\nTuristička organizacija Valjevo u saradnji sa Regionalnom privrednom komorom i Opštim udruženjem preduzetnika Valjevo – sekcija ugostitelja organizuje novu manifestaciju u našem gradu pod nazivom „Gastro fest Valjevo 2016“, koja će se održati u nedelju, 06.novembra 2016.godine, na platou Centra za kulturu i keju reke Kolubare. Kao deo turističke ponude ističemo ...\nValjevo on 24 октобра 2016\nIzgrađen novi kružni tok u Gradu\nZavršena je izgradnja kružnog toka na raskrsnici Hajduk Veljkove i Ulice Mirka Obradovića. Ovim funkcionalnim rešenjem, pored toga što je unapređena bezbednost saobraćaja na frekventnoj raskrsnici koja se nalazi neposredno uz autobusku stanicu, što je bio apsolutni prioritet, Valjevo je dobilo i lepu ambijentalnu celinu koja će uskoro biti dekorisana ...\nPripadnici Ministarstva unutrašnjih poslova u Valjevu pojačaće kontrolu saobraćaja uz pomoć „Sistema za automatsku detekciju prekršaja“, koji se od 1. novembra realizuje na još tri lokacije u Gradu. Video-nadzor postavljen je u Ulici Vladike Nikolaja, u neposrednoj blizini preduzeća „Publik“, u Ulici Vojvode Mišića, u neposrednoj blizini trgovinskog objekta „Sezam“ ...\nSistem za automatsku detekciju prekršaja\nPripadnici Ministarstva unutrašnjih poslova u Valjevu pojačaće kontrolu saobraćaja uz pomoć „Sistema za automatsku detekciju prekršaja“, koji se od 1. novembra realizuje na još tri lokacije u saradnji sa lokalnom samoupravom. Pored snimanja i detektovanja saobraćajnih prekršaja u raskrsnici Karađorđeve i Sinđelićeve ulice, koje je počelo 20. novembra 2014. godine, video-nadzor ...\nEuroprom – Dani domaćih


Saša Paunović protiv portala Embargo - Savet za štampu\nSaša Paunović protiv portala Embargo\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Zlatko Čobović, Stojan Marković, Ljiljana Smajlović, Nevena Krivokapić, Tamara Skrozza, Vlado Mareš, Vera Barišić - Popović, Petar Jeremić, Ivana Stjelja, Vera Didanović i Dragan Đorđević, na sednici održanoj 28.9. 2017. godine, jednoglasno izriče\nTekstom “Saša, odakle kuća u Londonu, tri velika stana u Beogradu?”, objavljenim 12. septembra 2017. godine, portal “Embargo.rs”\n1. prekršio je tačke 1, 3, 4 i 5 Odeljka I (Istinitost izveštavanja) Kodeksa novinara Srbije, o obavezi novinara da tačno, objektivno, potpuno i blagovremeno izvesti o događajima od interesa za javnost, poštujući pravo javnosti da sazna istinu i držeći se osnovnih standarda novinarske profesije, da naznači izvor informacija i da, kada je, to neophodno, konsultuje što više izvora i omogući im da iznesu svoj stav, kao i da su novinarstvom nespojivi objavljivanje neosnovanih optužbi, kleveta i glasina,\nSaša Paunović, predsednik opštine Paraćin obratio se Savetu za štampu zbog teksta u kojem se optužuje da ima najmanje tri stana u Belgradu i kuću u Londonu, do kojih je došao kada su su prodate Cementara Popovac i Srpska fabrika stakla. Paunović je u žalbi, odbacujući sve navode iz teksta, naglasio, između ostalog, da je infomacije o njegovoj imovini lako proveriti u Agenciji za borbu protiv korupcije. On je istakao da tekst sadrži isključivo neosnovane optužbe, klevete i glasine, kao i da su mu pre objavljivanja teksta poslata pitanja na koja je odgovorio, a koja nisu objavljena.\nČlanovi Komisije su ocenili da tekst nije napisan u skladu sa profesionalnim i etičkim standardima i da su njime prekršene brojne odredbe Kodeksa novinara Srbije. Redakcija je objavila tekst u kojem ne navodi nijedan izvor za ozbiljne optužbe koje iznosi na račin predsednika opštne Paraćin. U tekstu se neprekidno navodi da se o Paunovićevim stanovima “odavno javno priča”, “tvdi se u pouzdanim krugovima bliskim Paunoviću”, “nezvanično se priča”, “veruje se”…. Reč je isključivo o nagađanjima i pretpostavkama, koje autor teksta predstavlja kao činjenice. Osim toga, novinar je sasvim prećutao da je Paunović odgovorio na deset pitanja koja mu je dostavio i od kojih je u tekstu objavio samo da on za “Embargo” tvrdi da živi samo od plate.


“Televizije Prva i O2 prodate korporaciji Kopernikus”\nKorporacija “Kopernikus”, u vlasništvu brata zvaničnika Srpske napredne stranke, kupila je televizije “Prva” i “O2”, nakon što je prodala svoje podružnice kablovskog operatera državnoj telekomunikacionoj kompaniji “Telekom” za skoro 200 miliona evra, objavio je BIRN.\nVlasnik korporacije “Kopernikus” Srđan Milovanović potvrdio je za BIRN da je postignut dogovor s vlasnikom ove dve televizijske stanice, “Antena grupom”. “Sada antimonopolska komisija mora to da odobri, ali to je samo formalnost, jer ‘Antena’ nema 40 odsto udela na tržištu”, rekao je Milovanović. Vest je sinoć potvrdila i “Antena grupa”. “Kompanija ‘Antena grupa’ postigla je dogovor sa preduzetnikom Srđanom Milovanovićem o preuzimanju 100 odsto osnivačkih prava ‘Antena grupe’ u Srbiji i Crnoj Gori. Vrednost akvizicije iznosi 180 miliona evra. Postupak izdavanja dozvole od regulatornih tela je u toku”, navodi se u saopštenju. Kako piše BIRN, Milovanovićevu kompaniju povezuju sa SNS jer je njegov brat, Zvezdan Milovanović, stranački funkcioner. Vojvođanski istraživačko-analitički centar (VOICE) objavio je da, prema tvrdnjama njihovih izvora, promenom vlasništva neće doći do promene uprave televizije, a nezvanično, glavna razlika će biti u “dodatnom favorizovanju SNS”. Podseća se da su novinari portala “Raskrikavanje” uvidom u poslovnu dokumentaciju utvrdili da je Srđan Milovanović svoje poslove u Srbiji godinama vodio sa “ofšor destinacija”. Inače, dosadašnji vlasnik “Prve” i “O2” bio je Grk Teodoros Kirijaku, vlasnik “Antenna Media Group” iz Atine. Ta kompanija ističe da je vodeća medijska korporacija u jugoistočnoj Evropi, u čijem vlasništvu se osim “Prve” i “O2” nalaze i “Prva TV Crna Gora”, “Play radio”, šest kablovskih kanala i tri portala “Prva.rs”, “O2tv.rs” i “B92.net”.\nA juče u toku dana kompanija “Telekom Srbija” negirala je medijske objave da je kupila TV “Prva” i “O2”. Naime, mediji su preneli izjavu predsedavajućeg Saveza za Srbiju Dragan Đilasa, koji je na Tviteru napisao da je državna kompanija “Telekom” kupila ove televizije, a da je formalni kupac “Kopernikus”. “Ako je dosad bilo bar malo svetla, i ono će se ugasiti”, ocenio je Đilas. U saopštenju “Telekoma” dostavljenom “Beti” navedeno je da “Telekom Srbija i Kopernikus Technology nisu kupile Prvu i O2”. Udruženje novinara Srbije saopštilo je da Regulatorno telo za elektronske medije (REM) nije primilo prijavu za promenu vlasnika televizija “Prva” i “O2”. “REM nije primio nijednu prijavu za promenu vlasničke strukture u osnovnom kapitalu pružalaca medijskih usluga Radio-difuznog preduzeća B92 a.d. Beograd (O2) i Prve televizije d.o.o. Beograd (PRVA)”, rekli su UNS-u u REM-u, koji je nadležan da odobri promenu vlasničke strukture medija kojima je izdao dozvolu za rad.\nPalmer: Kremlj vidi unapređenje svojih interesa u regionu kroz sporove i neredKome će Vlada dati 4,5 miliona evra?


U Sarajevu na zaštićenim prirodnim područjima 2.000 hektara šume - Akta.ba\nU Sarajevu na zaštićenim prirodnim područjima 2.000 hektara šume\n21.03.2014. 08:58 / Izvor: Fena\nPomoćnica ministra za zaštitu okoliša u Kantonu Sarajevo Zijada Krvavac smatra "značajnim obilježavanje Dana šuma, jer je to prilika da se podsjeti na značaj očuvanja šuma kao najvažnije komponente prirodnog okoliša, te da se poboljša svijest o potrebi održivog upravljanja i korištenja šuma, posebno u situaciji kada je globalno prisutan problem degradacije prirodnih ekosistema najviše uslijed pretvaranja tih područja u urbane, ruralne, industrijske, energetske, komunikacijske, poljoprivredne i druge zone".\n"Šume imaju višestruke funkcije od ekoloških, socijalnih i ekonomskih pri čemu se može reći da su najznačajnije ove prve. Ako to još detaljnije razradimo onda su vrijednosti šuma i proizvodne, sociološke, duhovne, estetske, naučne, edukacione, rekreativne, estetske", kazala je Krvavac u izjavi za Agenciju FENA, a u povodu Međunarodnog dana šuma.\nMinistarstvo zaštite okoliša Kantona Sarajevo u okviru svoje nadležnosti kontinuirano radi na očuvanju biodiverziteta, a među vrijednostima koje se štite najznačajnije su prirodne šume i šumska vegetacija.\n"U tom smislu uspostavili smo i najdjelotvorniji okvir zakonski i institucionalni i finansijski, putem Ustanove za zaštićena prirodna područja koja upravlja sa Skakavcem, Bijambarama i Vrelom Bosne", kazala je Krvavac.\nViše od 70 posto površine ovih pravno zaštićenih područja čine šume i šumsko zemljište što brojčano znači da od 2.500 hektara gotovo 2.000 se odnosi na ovu namjenu, precizirala je Krvavac i naglasila da su "šume u okviru zaštićenih područja visokokvalitetne".\n"To su pretežno visoke četinarske šume s prirodnom obnovom, koje se direktno ekonomski ne koriste, odnosno zabranjena je sječa izuzev sanitarne. Inače jedan od osnovnih ciljeva zaštite prirodnih područja u neposrednoj blizini grada Sarajeva, čemu ćemo uskoro dodati i Trebević jest upravo očuvanje zelenog pojasa šuma koje su prirodni reciklator zagađenog zraka i čuvar izvorišta vode", kazala je Krvavac.\nOna je naglasila da obilježavanje Dana šuma treba biti u funkciji podsjećanja na posljedice klimatskih promjena na šumske ekosisteme.\n"Sve su prisutnije pojave sušenja usljed nedostatka padavina, a ovi poremećaji pogoduju i širenju potkornjaka i drugih štetnika. Naša ustanova u saradnji sa Šumarskim fakultetom, Šumarskom upravom i Sarajevošumama radi monitoring zdravstvenog stanja šuma i provodi mjere sanacije. Također, se intenzivno radi i na procjeni ugroženosti od požara i provode preventivne mjere", rekla je Krvavac.\nDodala je da je "više puta saopćeno od nezavisnih i meritornih organizacija da je zaštita prirode i šuma istovremeno, u prirodnim područjima kojima upravlja KS pozitivan primjer koji trebaju slijediti i drugi u BiH i okruženju".\n#šume u kantonu sarajevo\n#zaštićena područja u kantonu sarajevo\n#Pomoćnica ministra za zaštitu okoliša u Kantonu Sarajevo\n#Ministarstvo zaštite okoliša Kantona Sarajevo


Maljići: Mini Balkanska unija jeste rešenje za srpsko-albansko pitanje - Kosovo Online\n27. Novembar 2020. • 15:48\nPolitički analitičar i publicista Škeljzen Maljići za Kosovo Onlajn ocenjuje da bi osnivanjem "mini Balkanske unije" došlo do normalizacije odnosa Kosova i Srbije, kojim bi se istovremeno stvorili i uslovi da se ceo region Zapadnog Balkana uključi u Evopsku uniju, ističući ravnopravnost tih zemalja u stvaranju saveza.\nMaljići je na taj način prokomentarisao izjavu bivšeg diplomate na Balkanu i profesora na Univerzitetu Kembridž Timotija Lesa da bi region Zapadnog Balkana za vreme mandata predsednika SAD Džozefa Bajdena mogao da postane novi multietnički entitet sastavljen od "šest država", usko povezan sa EU, i nazvao ga Eugoslavija, na čijem bi čelu bio Beograd.\n“Ima nešto što navodi na takvu mogućnost, ali tu uopšte ne bih spominjao Jugoslaviju, jer će to biti neko evropsko rešenje za Zapadni Balkan. Sama ta ideja onoga što se popularno naziva mini-Šengen ili neka ekonomska kooperacija šest zemalja Zapadnog Balkana je nekakva realna perspektiva koja može da dodnese rešenje za ovu složenu situaciju koju imamo dugi niz godina i koja sprečava da se sigurnost u regionu uspostavi na nekim stabilnijim osnovama”, kaže Maljići.\nUloga Srbije kao Nemačka u EU\nMaljići ukazuje da Beograd može da igra važnu ekonomsku ulogu, kao što je Nemačka ima u Evropskoj uniji, ali neće moći da bude centar ili da se ceo taj projekat shvata kao nekakva vrsta proširene Srbije odnosno Jugoslavije. Prema njegovom mišljenju taj savez će u osnovi biti projekat kojim bi se na miran, evropski način rešilo srpsko-albansko pitanje, a u okviru toga i pitanje Bosne i Hercegovine, Severne Makedonije.\n“Mislim da nije tačno da je vizija da Srbija treba da preuzme neku vodeću ulogu, to neće biti slučaj ili će biti neka vrsta dualizama ili trializma. Postoje tri faktora koji će omogućiti da se ova vizija ostvari, a to je neka vrsta alijanse ili saveza između Beograda, odnosno između Srba i Albanaca, jer će oni biti dve glavne formacije u etničkom smislu koji će održavati taj savez. S tim što po mom mišljenju centar neće biti Beograd već Skoplje, odnosno Severna Makedonija koja će na neki način predstavljati tu treću dimenziju ovog saveza”, ističe Maljići.\nOn smatra da Srbija treba da prizna realnost na terenu i normalizuju odnose sa susedima i da dođe do srpsko-albanskog pomirenja jer bez toga nema mira u regionu.\n“Moje mišljenje je da neće zadovoljiti Srbiju nego Srbe, ako bi oni hteli da žive u nekoj uniji gde su svi Srbi obuhvaćeni, manje više kao što su bili u Jugoslaviji, jer je ona na neki način bila najbolji okvir za rešavanje srpskog pitanja. Ovo sada je neka vrsta evropskog rešenja gde oni ne mogu da igraju ulogu hegemona, nego treba da prihvate realnost, da priznaju Kosovo, ali i da žive u formaciji sa otvorenim granicama i formulama na kojima se zasniva EU, kako bi u nekoj bliskoj budućnosti ceo ovaj region postao njen deo po evropskim principima”, objašnjava Maljići.\nBajden će nastaviti s politikom Vašingtonskog sporazuma\nNa pitanje da li očekuje da novi predsednik Sjedinjenih Američkih Država Dzozef Bajden uspostavi novu politiku prema Kosovu i Srbiji, Maljići odgovara da Vašingtonski sporazum i osnivanje mini-Šengena predstavljaju jedini način za normalizaciju odnosa i da je cilj svake američke administracije da se na Zapadnom Balkanu normalizuju odnosi, a jedini način za to je ekonosmka saradnja.\n“Ne verujem da može da uspostavi novu politiku, ali ovi principi o kojima razgovaramo afirmišu tu ideju, insistiranje ne ekonomskim i na nekim političkim rešenjima, na uspostavljanju dobrosusedskih odnosa i uzajamnog priznanja svih zemalja u ovom užem regionu Balkana. To podrazumeva priznanje nezavisnosti Kosova, uz te otvorene granice i saradnju, i za sada nema alternativu. Druge opcije koje smo ranije imali nisu donele uspeha, sada treba sačekati i videti šta će Bajden uraditi, ali američka politika ne samo za vreme Trampa, radi na tome da ove zemlje regiona na neki način postanu normalne demokratije”, zaključuje Maljići.\nŠkeljzen Maljići Skoplje Beograd Priština Vašingtonski sporazum\nSa vama ni paklu ne zajedno\nNikako sa njima vise, sa tim varalicama koje smo hranili i cuvali 1918, 1945 i sve do 1998\nBivši diplomata na Balkanu i profesor na Univerzitetu Kembridž Timoti Les kaže da bi region Zapadnog Balkana za vreme mandata predsednika SAD Džozefa Bajdena mogao da postane novi multietnički entitet sastavljen od "šest država", usko povezan sa EU, na čijem bi čelu bio Beograd, prenosi Tanjug.\nHoti: Očekujem da se priključimo balkanskom "mini-Šengenu"\nEkonomisti sa Kosova za balkanski "mini-Šengen"\nIPŽP: Nijedna stranka se još uvek nije žalila na postupak verifikacije izbornih lista\nRukići: Srbija destruktivna, mini Šengen je moguć\nČadež: Mini Šengen je dobar i za politiku, red je da se ljudima isporuči budućnost\nKancelarija za KiM: Otklanjanje posledica poplava u srpskim sredinama\nDačić: Fon Kramon nije reagovala što OEBS neće posmatrati izbore na Kosovu


Kako će GDPR uticati na WordPress sajtove? – Mint Hosting\nUkoliko u proteklom periodu niste živeli ispod kamena, sasvim je sigurno da ste u nekom obliku čuli za Opštu uredbu o zaštiti podataka o ličnosti (General Data Protection Regulation – GDPR) čiji se početak primene očekuje 25. maja 2018. godine. Takođe, pretpostavljamo da je ovih dana i vaše prijemno sanduče bilo preplavljeno porukama koje se tiču izmena i dopuna raznih Polisa privatnosti i Uslova korišćenja.\nKako se početak primene ove Uredbe očekuje krajem ovog meseca, u ovom tekstu pokušaćemo da bliže objasnimo – šta je GDPR, kakav uticaj ova Uredba može imati na nas, sa akcentom na sve one koji se bave WordPressom, bez obzira da li na njemu rade kao kreatori sadržaja, programiraju svoj web sajt ili sajt za klijenta ili se pak radi o vlasnicima WordPress sajta.\nUsled dužine teksta, klikom na izabranu stavku možete lako doći do informacija koje vas zanimaju:\nKako GDPR može uticati na programere?\nKorišćenje third-party tema i dodataka\nOpšta uredba o zaštiti podataka o ličnosti (GDPR) zapravo predstavlja novi pravni okvir koji uređuje način na koji će se prikupljati, koristiti i čuvati podaci o ličnosti građana Evropske unije. GDPR se odnosi na sve one organizacije koje obrađuju podatke građana Evropske unije, kao i onih lica koji nisu državljani, ali stanuju u njenim okvirima. Takođe, uredba važi i za one kompanije koje ne posluju na teritoriji Evropske unije, a koje za potrebe svog rada vrše prikupljanje podataka o građanima Evropske unije ili nude robu ili usluge licima u Evropskoj uniji.\n“Što se Srbije tiče, uredbu ne dočekujemo spremni i kako valja. Dosta vremena je potrošeno, a da nisu obezbeđene ni elementarne pretpostavke koje bi nas u toj trci učinili koliko-toliko kvalitetnim i popuno je jasno da će ta biti potpuno relevantna za građane Srbije i pogotovo za privredne subjekte. Svi oni koji imaju ideju da rade na evropskom tržištu bilo šta, da se bave marketingom, istraživanjem…, kakve god poslovne ambicije imali, treba da znaju da EU ima instrumente kojima će da obezbedi primenu standarda, pa i sankcija” – rts.rs\nUkoliko se bavite WordPressom i na bilo koji način ste u dodiru sa prikupljanjem ili procesiranjem ličnih informacija građana Evropske unije u nastavku teksta pokušaćemo bliže da objasnimo na koji način se WordPress sajt i kod mogu uskladiti sa odredbama GDPR-a.\nAko se ozbiljno bavite optimizacijom sajtova za internet pretraživače (SEO) ili koristite Google Analitku, šansa je da podaci koji se prikupljaju iz ovih i raznih drugih softvera za praćenje ponašanja korisnika jesu deo GDPR regulative, ali samo ukoliko se direktno mogu povezati sa pojedincem poput informacija o IP adresi, userID-ju i slično.\nU proteklom mesecu Google Analitika je preduzela određene korake sa ciljem da korisnicima ovog servisa omogući lakše usklađivanje sa GDPR pravilima. Svim administratorima poslat je e-mail vezan za period čuvanja podataka (data retention), odnosno, period tokom kojeg Google može čuvati podatke korisnika na svojim serverima.\nU okviru Google Analytics naloga u sekciji Admin > Property > Tracking Info > Data Retention može se odabrati period (14, 26, 38 i 50 meseci) nakon kog će Google Analitika automatski brisati sve user-level i event-level informacije koje se odnose na kolačiće, podatke koji se odnose za identifikaciju korisnika (User-ID) i identifikaciju oglašavanja (Double Click kolačići, Android i Apple ID-jevi i sl.). Odabrana podešavanja će postati aktivna 25. maja 2018. godine.\nTakođe, Google je najavio i poseban tool za brisanje podataka o korisnicima (user deletion tool) čija se objava očekuje u periodu pre 25. maja (za više informacija pratite ovaj link). User deletion tool omogućiće brisanje svih informacija koje se mogu povezati sa pojedinačnim korisnicima poput Analytics Client ID-a, User ID-a ili APP Instance ID-a.\nPored ovih novina, savetujemo vam da se informišete i o već postojećim podešavanjima i opcijama koje Google Analitika nudi svojim korisnicima, kada je u pitanju prikupljanje, čuvanje i korišćenje prikupljenih podataka poput cookie podešavanja, informacija o tome kako GA čuva privatnost podataka, podešavanja o deljenju podataka, brisanju podataka nakon terminacije naloga i anonimizaciji IP adrese.\nGDPR info portal\nKonferencija „OPŠTA UREDBA EU O ZAŠTITI PODATAKA O LIČNOSTI“\nPredavanje “Domaća preduzeća i primena GDPR-a”\nevropska unijagdpropsta uredba o zastiti podataka o licnostiwordpress


LDP: Presuda Šešelju obavezuje na suštinsku promenu u političkom životu | Autonomija\nLDP: Presuda Šešelju obavezuje na suštinsku promenu u političkom životu\n"Poslednji u nizu šamara srpskom društvu sa pozivom da se probudi i suoči sa istinom o dešavanjima u Srbiji za vreme ratova devedesetih"\nLiberalno-demokratska partija (LDP) ocenila je danas da je presuda Mehanizma za međunarodne krivične sudove Vojislavu Šešelju važna najviše zbog toga što je sada i sudski dokazano da su zločini protiv čovečnosti počinjeni na teritoriji Srbije.\nTa stranka navela je i da je presuda važna i zbog potvrđivanja Šešeljeve njegove lične odgovornosti, ali i zbog utvrđivanja zapaljivog govora kao zločina protiv čovečnosti.\nLDP je dodao da je presuda Šešelju prva presuda međunarodnog suda koja utvrđuje da su za vreme sukoba u Hrvatskoj i BiH zločini počinjeni i na teritoriji Srbije i predstavlja „poslednji u nizu šamara srpskom društvu sa pozivom da se probudi i suoči se sa istinom o dešavanjima u Srbiji za vreme ratova devedesetih“.\n„Presuda Vojislavu Šešelju nas obavezuje na suštinsku promenu u političkom životu Srbije, više nemamo pravo ni izgovor da ignorišemo ključne nalaze presude koja potvrđuje direktnu vezu između zločinačke politike, čiji je Šešelj samo jedan od propagandista, i počinjenih ratnih zverstava“, ocenio je LDP.\n„Njegovi istupi u javnosti kroz kontinuirani zapaljiv rečnik prema drugim etničkim i religijskim grupama, braniteljima ljudskih prava i političkim protivnicima moraju biti mnogo temeljnije praćeni i ispitivani nakon ovakve odluke Mehanizma u Hagu“, naveo je LDP i dodao da Srbija ima priliku da pokaže da se promenila i da Šešeljeva politika nema ništa zajedničko sa modernom, evropskom Srbijom kojoj težimo.\n„Tu priliku ćemo iskoristiti samo ako kao društvo jasno osudimo i distanciramo se od nacionalističke politike, a pravosudni organi nastave tamo gde je haška pravda stala i istraže, razjasne i procesuiraju sve zločine počinjene u ime zločinačke politike“, istakao je LDP.


Slabija magla po kotlinama i uz riječne tokove – Zvornik Danas\nNaslovna/INFOCENTAR/Slabija magla po kotlinama i uz riječne tokove\nSaobraćaj se jutros na putevima u Republici Srpskoj i Federaciji BiH odvija nesmetano, a vozačima se skreće pažnja na slabiju maglu na dionicima u kotlinama i uz riječne tokove, saopšteno je iz Auto-moto saveza Srpske.\nKraći zastoji i sporija vožnja mogući su na dionicama na kojima se izvode radovi, gdje je saobraćaj regulisan privremenom signalizacijom.\nZbog brdskog auto-slaloma „Trebinje 2016“ na regionalnom putu na lokalitetu Aleksina Međa-Obodina u subotu, 9. jula, od 10.00 do 14.00 časova biće obustavljen saobraćaj u periodu od 10.00 do 14.00 časova.\nZa vrijeme obustave saobraćaj će biti preusmjeren na alternativni putni pravac Trebinje-Vilusi-Morinj-Herceg Novi.\nZbog izgradnje vijadukta „Mahovljani“ na dionici auto-puta Banjaluka-Prnjavor za saobraćaj je zatvorena petlja „Mahovljani“, odnosno izlaz i ulaz sa auto-puta Gradiška-Banjaluka.\nVozačima, pogotovo onima koji iz Gradiške idu prema Prnjavoru, preporučuje se da za uključenje i isključenje sa auto-puta Gradiška-Banjaluka koriste petlju „Aleksandrovac“.\nRadovi se izvode i na regionalnim putnim pravcima Stari Ugljevik-Glavičice, Nevesinje-Berkovići, Ukrina-Vijaka, Karanovac-Mitrovići, Mačkovac-Čelić, Gornja Vijaka dva-Razboj, te Gornja Vijaka jedan-Gornja Vijaka dva gdje će saobraćaj privremeno biti preusmjeren na novoizgrađenu saobraćajnicu.\nNa dionici regionalnog puta Bukovica /granica Republike Srpske/-Obodnik u toku su radovi na polaganju optičkog kabla, pa se vozačima savjetuje da voze opreznije i poštuju privremeno postavljenu saobraćajnu signalizaciju.\nNa regionalnom putu Bratunac tri-Drinjača ostaje na snazi zabrana za teretna vozila ukupne mase veće od tri i po tone i za autobuse klase M3, dok se zabrana ne odnosi autobuse prevoznika Holding „Drinatrans“ iz Zvornik, koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nZbog deminiranja terena radnim danima aktuelne su obustave saobraćaja na dionicama Zeleni-Jadar u mjestu Kragljivode, Kotor Varoš-Obodnik u mjestu Rujevica, u Sočkovcu na lokalnom putu Doboj-Petrovo, te u mjestu Kladari Donji kod Broda i na radilištu Jabučić Polje, na regionalnom putu Orline-Doboj Novi.\nS ciljem bezbjednog održavanja komemorativnog skupa u Potočarima na području opštine Srebrenica biće obustavljeno deminiranje terena u periodu od 8. do 12. jula.\nU Federaciji BiH zbog radova dolazi do kraćih zastoja u odvijanju saobraćaja na putevima Čapljina-LJubuški, Nemila-Topčić Polje i Priboj-Simin Han, te magistralnim putnim pravcima na području Gračanice, Kladnja, Donjeg Vakufa i Livna.\nPovremene polučasovne obustave saobraćaja zbog deminiranja terena akteulne su u blizini mjesta Dusina na magistralnom putu Lončari-Orašje.\nDanas pretežno oblačno, krajem dana moguća kiša\nOblačno u većini krajeva\nAćić: Izgradnja zgrade za korisnike alternativnih smještaja u Zvorniku


Ambasador Kraljevine Norveške Nils Ragnar Kamsvog posetio opštinu Nova Varoš • Užice - UE.CO.RS\nAmbasador Kraljevine Norveške Nils Ragnar Kamsvog posetio opštinu Nova Varoš\nPonedeljak 13. Avgust 2012. Ambasador Kraljevine Norveške Nils Ragnar Kamsvog posetio je opštinu Nova Varoš i sa čelnicima lokalne vlasti razgovarao o aktuelnoj ekonomsko - političkoj situaciji u ovom delu zemlje. Susret je bila prilika i da se razmotre modeli uspostavljanja čvršće saradnje i mogućnosti finansijske podrške pojedinim lokalnim projektima, kao i eventualnog ulaganja norveških investitora na područje novovaroške opštine.\nNorveška delegacija je, u okviru prve zvanične posete zlatarskom kraju, obišla i radove na zameni krovne konstrukcije u stambenom bloku u naselju Zebinovac, koje je sufinansirala Ambasada Norveške u Srbiji.\n- Cilj ove posete je da se bliže upoznamo sa funkcionisanjem još jedne lokalne samouprave u Srbiji i životnim standardom njenih građana, kako bi u nekom narednom periodu imali jasniju sliku u kojim oblastima vam je pomoć najpotrebnija. Norveška je pre svega opredeljena u smeru da se Srbija modernizuje i ekonomski ojača. U proteklih 12 godina naša zemlja je u Srbiju uložila kapital od više od 250 miliona evra. Uvek smo spremni da, posredstvom različitih razvojnih fondova, podržimo pozitivne inicijative, kako na globalnom, tako i na lokalnom nivou, ali se neke stvari moraju hitno izmeniti. Tu pre svega mislim na uspostavljanje transparentnijeg sistema za ulaganje i otklanjanje brojnih birokratskih prepreka koje obeshrabruju investitore, istakao je ambasador Nils Ragnar Kamsvog na jednočasovnom sastanku sa novoizabranim opštinskim rukovodstvom.\nNa prijemu norveških diplomata u ovdašnjoj Skupštini opštine, domaćini skupa, predsednik opštine Dimitrije Paunović, njegov zamenik Rade Vasiljević, i predsednik SO Nikola Jelić, informisali su goste o trenutnoj teškoj ekonomskoj i socijalnoj situaciji u zlatarskom kraju, ali i o ogromnim šansama za ubrzaniji razvoj naše lokalne zajednice u perspektivi.\n- Opština Nova Varoš ima ogromne potencijale i na žalost, nedovoljno iskorišćene resurse, posebno u oblasti turizma i poljoprivrede. Upravo ova dva segmenta, pored unapređenja preduzetništva, biće glavni pravci budućeg razvoja zlatarskog kraja, u kojem želimo da stvorimo povoljniji ambijent za investiranje i omogućimo kvalitetniji život naših građana. U tom smislu nam je potrebna pomoć i Kraljevine Norveške i ovaj susret je samo još jedna karika u lancu koji svedoči o prijateljstvu naroda vaše i naše zemlje, rekao je, između ostalog, predsednik opštine Nova Varoš Dimitrije Paunović.\nNorveški ambasador i gradski čelnici složili su se u oceni da je Srbija još uvek na početku jednog mukotrpnog procesa oporavka i modernizacije društva i da joj je svaka vrsta pomoći dobrodošla. Jedna od inicijativa od strane predstavnika gradskih vlasti proteklih sa ovog sastanka bila je i molba da se Norveška eventualno uključi u partnerstvo sa opštinom na realizaciji projekta dogradnje Gradske pijace, a iskazana je potreba i za podrškom u različitim poduhvatima u oblasti vodosnabdevanja u seoskim sredinama, ekologije i socijalne politike.\nPosetu novovaroškom kraju ambasador Norveške Nils Ragnar Kamsvog okončao je obilaskom radova na zameni krovnog pokrivača u stambenom bloku na Zebinovcu, u zgradi broj 128 u Ulici Svetog Save. Realizaciju ove investicije, vrednu oko 15.000 evra, pomogla je Ambasada Norveške sredstvima od oko osam hiljada evra, dok su ostatak finansirali stanari zgrade, uz učešće Opštine Nova Varoš. R. Popović


Šta nastavnici misle o gimnazijskom obrazovanju - Ozonpress :: internet portal\nTag: Gimnazija, reforma\nSvega šest odsto zalaže se za značajne izmene, a osam procenata misli da postojeće gimnazijsko obrazovanje treba da ostane kao i dosad, pokazuje istraživanje Ministarstva prosvete i Zavoda za vrednovanje kvaliteta obrazovanja i vaspitanja.\nAnketa je rađena povodom najavljenih promena gimnazijskog obrazovanja, a u njoj je učestvovalo 872 ispitanika – 744 nastavnika, 72 stručna saradnika, 35 direktora i 21 pomoćnik direktora iz škola širom Srbije.\nViše od polovine ispitanika se delimično, a petina u potpunosti slaže sa tvrdnjama da je nastava u gimnazijama dominantno predavačkog tipa i da nastavne metode predstavljaju jedan od bitnih nedostataka u tim školama. O uvođenju šire ponude izbornih predmeta, kao jednog od rešenja za unapređenje gimnazijskog obrazovanja, ne postoji konsenzus među anketiranima – 44 odsto se delimično slaže, 36 odsto u potpunosti, dok petina misli suprotno.\nDa je nastavni program njihovog predmeta preobiman i neprilagođen učenicima slaže se petina ispitanika, dok se 46 odsto delimično slaže. Većina smatra da je potrebno povećanje obuhvata gimnazijskim obrazovanje, a posebno učenika iz osetljivih grupa.\nKao dobre strane gimnazijskog obrazovanja ispitanici su naveli dobru priprema za nastavak školovanja, učešće na takmičenjima, visok nivo opšteg obrazovanja i podsticajnu atmosferu za razvoj ličnosti učenika.\nInteresantno je da većina izmena koje ispitanici predlažu u pogledu nastave ne zahtevaju intervencije na sistemskom nivou već je reč o promenama nastavne prakse u učionicama koje se mogu uvesti i sada (tematska nastava, aktivno učenje, kooperativno učenje, projektna nastava, istraživački rad, kreativnost učenika). Jedna od ključnih stvari za koje se anketirani zalažu je uvođenje eksterne mature kao uslova za upis na fakultet. Na spisku onoga što treba reformisati su i planovi i programi, u smislu smanjivanja obima i osavremenjivanja sadržaja koji treba da budu u većoj meri povezani sa svakodnevnim životom. Zaposleni u školama kao dobrodošlu promenu vide veću finansijsku i infrastrukturnu podršku, bolju saradnju sa Ministarstvom prosvete i raznovrsnije izborne predmete. Prema mišljenju ispitanika, položaj đaka takođe treba unaprediti u pravcu boljeg regulisanja njihovih prava i obaveza, ali i većeg uvažavanja ličnosti učenika. Nastavnicima je potrebno i poboljšanje materijalnog položaja i redukcija administrativnih poslova, ali i veća autonomija u realizaciji plana i programa. Proveravanje i ocenjivanje znanja učenika, prema mišljenju ispitanika, treba unaprediti uvođenjem standardizovanih, eksternih testova, dok se jedan deo nastavnika zalaže za istaknutije mesto formativnog ocenjivanja i samoocenjivanja učenika. Zaposleni u gimnazijama žele kvalitetnije udžbenike, ali i da im budu dostupne digitalne verzije školskih knjiga.\nMeđu zaposlenima dominira stav da će uvođenje eksternog maturskog ispita doprineti kvalitetu gimnazijskog obrazovanja, bolje pripremiti đake za nastavak školovanja i omogućiti im bolju prohodnost na fakultete, jer će istovremeno moći da se prijave na veći broj visokoškolskih ustanova. Anketirani su u velikoj meri saglasni da je postojeći model mature prevaziđen i nesvrsishodan. Mnogo manji broj nastavnika, direktora i stručnih saradnika (16 odsto) izjasnio se da ne prepoznaje prednosti ove inovacije, dok 14 odsto nema dovoljno saznanja o novom konceptu, pa iz tog razloga ne mogu da govore o prednostima njegove primene.\nZaposleni u gimnazijama bili su u prilici i da se izjasne o stepenu podrške koji im je potreban za uspešno ostvarivanje savremene nastave. Sudeći po dobijenim rezultatima, najviše podrške im je potrebno u primeni tematsko-problemske nastave kroz interdisciplinarni pristup (skoro 40 odsto). Trećina navodi da im je potrebna podrška u korišćenje u IKT sredstava za realizaciju raznovrsnih sadržaja i stvaranje podsticajne sredine za učenje, za razvijanje sadržaja inovativnih vannastavnih sadržaja baziranih na interesovanjima i potrebama učenika, kao i za prilagođavanje nastave obrazovnim potrebama učenika. Značajan broj nastavnika visoko procenjuje sopstvene kompetencije za korišćenje raznovrsnih nastavnih metoda, samostalno kreiranje raznovrsnih tehnika za proveru znanja učenika, kao i u osmišljavanje raznovrsnih sadržaja koji učenike stavljaju u poziciju da rešavaju realne probleme i snalaze se u svakodnevnim situacijama.\nSvestrano, ali i suviše tradicionalno\nZaposleni u gimnazijama obrazovanje u tim školama opisuju kao kvalitetno, holističko, temeljno, sveobuhvatno, svestrano, ambiciozno, ozbiljno, kao dobru osnovu za nastavak školovanja, te kao obrazovanje koje stvara svestrane buduće akademske građane i društvenu elitu. Zanimljivo je da se u odgovorima gimnazijsko obrazovanje neretko opisuje i kao zastarelo, preteško, nefleksibilno, neinovativno, preobimno, prezahtevno i suviše tradicionalno.\nOko dve trećine anketiranih delimično su saglasni da postoji veliki raskorak u ostvarivanju funkcija i ciljeva gimnazijskog obrazovanja i postignutih rezultata, a gotovo podjednak broj smatra da gimnazije nisu izgubile svoj specifični identitet institucija koje dobro pripremaju za univerzitet. Oko 70 odsto deli mišljenje da gimnazijsko obrazovanje osnažuje učenike za aktivno učešće u društvenom, kulturnom i naučnom životu.\nНаташа 04/11/2017 u 05:54 Odgovorite\nЗа примену било које промене у систему неопходан је прво једносменски рад и максимално двадесетак ученика по одељењу.


Tadić: Vlada Srbije samo simulira politiku pomirenja @ Cafe.ba\nKemal Malovčić: Da nije bilo mene Šerif nikada Ivan Ivanović pitao Moniku Beluči šta čini muškarce OVO NIJE VIĐENO U “GRANDU”: Djevojke IZGLEDOM raspametile Karleuša izvrijeđala Viki, ali ova joj nije ostala Tadić: Vlada Srbije samo simulira politiku pomirenja Regija\nIzvor: Beta 30.08.2016 u 10:23 h\nBivši predsjednik Srbije Boris Tadić ocijenio je da aktuelna Vlada Srbije samo simulira politiku pomirenja u regionu.\nMakedonija želi da tuži Srbiju za genocid nad Albancima?!Nema vanrednih parlamentarnih izbora u SrbijiVlada Hrvatske osudila provokacije antisrpskim plakatima i promocije ustaštva i nacizma On navodi da vlada namjerno pravi tenzije kako bi se poslije, pred međunarodnom zajednicom, predstavljali kao oni koji riješavaju probleme.\nTadić, koji je lider Socijaldemokratske stranke (SDS) je u intervjuu za "Danas" upozorio i da je situacija u regionu gora nego devedesetih godina prošlog vijeka.\n"Ova vlada samo simulira politiku pomirenja. Nedelju dana razmenjuju uvrede, organizuju se TV emisije govora mržnje i huškanja, a onda nedelju dana upučuju mirotvorne poruke", rekao je on.\nTadić je naveo i da tu "nema nikakve iskrenosti" dodavši da kada i s druge strane postoje nacionalisti "te medijske igrice postanu ozbiljan problem".\n"U drugim okolnostima ovakva retorika bi već dovela do zveckanja oružjem.Kada su ponovo na vlasti u regionu agresivci iz devdesetih godina koji su nas uvodili u međusobna satiranja, ne može se ni očekivati drugačije", rekao je Tadić.\nOn je, situaciju u regionu slikovito opisao kao veoma zapaljivu: "Pušten je plin iz boce u čitav region i jedna varnica može sve da zapali".\n"Odnosi u regionu su sada takvi da jedna teška reč može da sruši sve što je urađeno na izgradnji regionalnih odnosa do 2012", ocijenio je Tadić.\nSvi koji misle svojom glavom i dublje razmišljaju reći će da je Tadić apsolutno u pravu. Oni koji su bili u politici 90 ih godina ne mogu drugačije ni da razmišljaju jer se ne mogu osloboditi svojih zabluda i priznati vlastite greške zbog kojih je došlo do političkog i vojnog poraza i egzodusa srpskog naroda. Nažalost nastavak takve politike je i dalje izvjestan, a batina ima dva kraja i udariće ponovo najviše po vlastitom narodu, naročito ponovo po onima van granice Srbije koji su suštinski žrtve i robovi takve nerazumne politike. Ostavite komentar


Višković je naveo da je na današnjoj sednici Vlade dogovoreno da se materijalni troškovi predviđeni u funkcionisanju određenih institucija svedu na nivo zakonom predviđenih obaveza, a da sve preko toga bude smanjeno ili zaustavljeno, od neproduktivnih investicija, putovanja, dnevnica, plaćanja određenih komisija i slično, prenosi Srpskainfo.\n– Ministri su dobili instrukcije da u narednih dan ili dva, u saradnji sa Ministarstvom finansija, sve ovo realizuju i da u ponedeljak, 7. decembra, imamo pripremljen dokument koji bi se na sednici Vlade našao već u utorak, 8. decembra – rekao je Višković.\nS obzirom na posledice virusa korona i sve ono što se dešava tokom poslednjih devet-deset meseci, Višković je naglasio da naredna godina zahteva štednju.\nPrema njegovim rečima, Vlada će na sledećoj sednici usvojiti zaključak koji će biti dostavljen svim javnim preduzećima i ustanovama, a kojim će se od njih tražiti da u naredne tri godine moraju u svojim planovima poslovanja imati uštede na potrošačkoj strani od 10 odsto godišnje.\n– Za one koji to ne budu uradili, Vlada neće usvojiti planovi i izveštaje – napomenuo je Višković.\nVišković je naglasio da se ono što radi Vlada mora preneti i na ostale institucije i javna preduzeća, kako bi 2021. godina zaista bila godina štednje u Republici Srpskoj, a da se time ne naruši ni javna potrošnja, niti stečena prava po pitanju penzija, socijalnih davanja, podsticaja i svega drugog što se isplaćuje iz budžeta.\nVišković: Godinu pred nama obeležiće ŠTEDNJA u Srpskoj i stezanje kaiša\n"VLADA I DALJE UZ PRIVREDNIKE I RADNIKE" Višković nakon sastanka sa Savezom sindikata RS\nUŽAS NA ADI HUJU Mlađi muškarci presreli devojčicu (11), privedene dve osobe osumnjičene za napad


Nova trafo stanica u Dupljaju - Valjevo na dlanu\nHomePrivredaNova trafo stanica u Dupljaju\nNova trafo stanica u Dupljaju\nU selu Dupljaj počela je izgradnja nove trafo-stanice i dva kilometra niskonaponske mreže, čime će se rešiti problem u snabdevanju električnom mrežom domaćinstava ovog sela, udaljenog deset kilometara od Valjeva.\nRukovodilac Odeljenja za građevinsko zemljište i infrastrukturu Branko Vuković je rekao da grad Valjevo i EPS sarađuju u pripremi i realizaciji ovog posla i da je danas radostan dan za meštane ove mesne zajednice.\n„Ovom rekonstrukcijom niskonaponske mreže, 58 domaćinstava u ovom selu će dobiti kvalitetnije snabdevanje elektičnom energijom, samim tim grad Valjevo na ovaj način brine o meštanima ovog sela. Ova domaćinstva su imala jako loše snabdevanje električnom energijom, nisu imali zadovoljavajući napon. Ovom rekonstrukcijom i trafo-stanicom, koja će biti snage od 50 kilovata će zadovoljiti potrebe tih domaćinstava, gde će imati napon bez oscilacija i nesmetano će moći da rade i žive u ovom selu”, rekao je Vuković.\nElektrodistribucija Valjevo je izvođač radova, čija je vrednost oko 3,5 miliona dinara. Rok izvođenja radova je 90 dana.\nLokalni front Valjev\nU nedelju rekordan b


albanci - Stranica 2 od 6 - Dnevni list Danas\nPočetna » albanci » Page 2\nKomitet pravnika za ljudska prava saopštio je danas da je Apelacioni sud u Beogradu, nakon šest godina suđenja, potvrdio presudu Višeg suda u Beogradu i utvrdio odgovornost urednika „Kurir info“ za govor mržnje prema albanskoj nacionalnoj manjini.\nDirektor Kancelarije za KiM u zvaničnom saopštenju Albance naziva „šiptarima“\nDirektor Kancelarije za Kosovo i Metohiju Vlade Srbije Marko Đurić danas je u zvaničnom saopštenju za medije Albance sa Kosova nazvao pogrdnim nazivom „šiptari“.\nPiše: B. Cvejić 11. 4. 2019.\nKancelarija za Kosovo i Metohiju osudila obijanje crkve i kuće povratnika\nKancelarija za Kosovo i Metohiju ocenila je da je „vandalski napad“ na crkvu Svete Petke u Suvom Dolu i pljačka u selu Brestovik kod Peći u kojem žive povratnici „još jedan dokaz da institucijama u Prištini nije stalo do zaštite Srba i njihovih svetinja“.\nVučić: Imamo probleme sa Albancima na Kosovu, imaćemo i snage da zaštitimo Srbe\nPredsednik Srbije Aleksandar Vučić izjavio je danas da Srbija ima politički problem sa Albancima na Kosovu, ali da se bori za očuvanje mira i stabilnosti i da će imati snage da zaštiti Srbe.\nPiše: S. Novosel 18. 3. 2019.\nPopović: Samo jaka Vojska može odvratiti svaki pokušaj nasilja na Kosovu\nProgon Srba i rušenje hramova Srpske pravoslavne Crkve na Kosovu 2004. godine direktna su posledica NATO bombardovanja i plana albanskih terorista, podržanih od pojedinih zapadnih zemalja, da se Kosovo etnički očisti od Srba, izjavio je ministar Nenad Popović.\nStavovi kosovskih Albanaca podložni promenama\nPlatforma kosovskih Albanaca za nastavak pregovora sa Srbijom polazi sa maksimalističkih pozicija, jer im ostavlja mogućnost za ustupke tokom pregovora, do kojih će sigurno doći, kako bi obe strane bile u iole povoljnoj poziciji na kraju procesa.\nPiše: Marija Stojanović 9. 3. 2019.


Piše Mlađan Đorđević: Vučić ne može lako da odustane od Mila – Политикон\nПочетна\tКолумна\tPiše Mlađan Đorđević: Vučić ne može lako da odustane od Mila\nPiše Mlađan Đorđević: Vučić ne može lako da odustane od Mila\nby pera 11. септембра 2020.\nUgledni profesor, čovek koji je srušio neprikosnovenog Đukanovića, čovek bez hipoteke, preko noći je postao Amfilohijev premijer koji neće da otprizna Кosovo. Zdravko Кrivokapić, čijom zaslugom i jeste slomljen Đukanovićev režim, ni kriv ni dužan postao je legitimna meta Vučićevih tabloida. Pokazalo se da Aleksandar Vučić ne može, čak i kad bi hteo, tako lako da odustane od svog partnera u Podgorici, kojem ovog puta nije pomogao kao 2016, lažima o državnom udaru, ali nije mu ni odmogao, kako se Đukanović u dogovorenoj igri prenemagao pred TV gledaocima. Sad je trenutak, dok još nema skupštinske većine u Crnoj Gori, da osovina Vučić-Đukanović ponovo pokuša da se učvrsti, i na tome rade i jedni, i drugi. Međutim, promene koje sasvim sigurno kreću iz Podgorice uplašile su Aleksandra Vučića, posebno što su one došle na krilima hrišćanske pobune koju je predvodio vremešni crnogorski mitropolit, i posebno što je shvatio da i u neravnopravnoj utakmici favorit može da izgubi. Zna Vučić da je kod Srba ma gde oni danas živeli Amfilohije Radović simbol otpora i da su njegove moći da na mitropolitovom imidžu poradi na način njemu svojstven minimalne. Primetno je bilo da za vreme trajanja litija Vučićeva tabloidna fabrika nije proizvodila laži o Amfilohiju i već tada je bilo očigledno da je istraživanje javnog mnjenja Vučića upozorilo da bi iz sukoba sa Amfilohijem mogao izaći poražen.\nDa bi izbegao otvoreni sukob sa Amfilohijem, koji je neminovan i koji se neće moći izbeći zbog Đedovog poznatog stava o Кosovu i Metohiji, Vučić je ponovo pribegao jedinom oružju koje ima, tabloidima, koji već nekoliko dana direktno okrivljuju Amfilohija za sporazum tri pobedničke koalicije u Crnoj Gori. Time u stvari na indirektan način okrivljuje Amfilohija za odluku da nova crnogorska vlada neće raditi na otpriznavanju Кosova samo ne bi li sakrio da je u Vašingtonu potpisao da se Srbija obavezuje da će obustaviti kampanju protiv priznanja Кosova i to na neodređeno vreme.\nZdravko Кrivokapić, univerzitetski profesor, zahvaljujući kome je tzv. prosrpska lista osvojila preko 32% pobedu će morati da brani najpre u svojoj koaliciji, od Mandića i Кneževića koji su pod Vučićevom kontrolom, potom u koaliciji za formiranje buduće vlade, a onda i pred zvaničnim Beogradom, koji je pouzdan Đukanovićev partner. Uspe li da se odbrani pred svima i od svih, profesor Кrivokapić će time odneti značajniju pobedu od one 30. avgusta, kada je bacio DPS na kolena, i direktno ući u istorijske čitanke Crne Gore.


Lomljenje česnice na gradskom trgu u Kruševcu - foto reportaža - Top Novosti\nNaslovna Kruševac Lomljenje česnice na gradskom trgu u Kruševcu – foto reportaža\nLomljenje česnice na gradskom trgu u Kruševcu – foto reportaža\nNa Trgu Kosovskih junaka u Kruševcu danas je po prvi put organizovana manifestacija Božić u Kruševcu. U Česnici, teškoj 50 kilograma, bila su tri zlatnika.\nLomljenjem česnice najviše sreće da pronađu zlatnike imali su Marija Stevanović (16), Nikola Kaplarević (15) i Lidija Vasić (16) iz Kruševca.\nManifestaciji su prisustvovali ministar odbrane u Vladi Srbije Bratislav Gašić, gradonačelnik Kruševca Dragi Nestorović, narodna poslanica dr Dragana Barišić, predstavnici gradske vlasti i javnog života grada kao i veliki broj Kruševljana.\nPokrovitelj je Grad Kruševac, uz blagoslov episkopa kruševačkog gospodina Davida , a inicijativu su pokrenuli pekara Nana i hotel Rubin . Darodavci dukata su ministar odbrane Bratislav Gašić, Regionalna privredna komora za Rsainski okrug i FAM Kruševac.\nPesnikinja Vesna Paunović Đukić\nŽena heroj: Spasila brojne živote u NATO bombardovanju kasarne u Kuršumliji\nPripremite dvorište za proleće


Mariju Obradović je za predsednicu predložila Jasmina Obradović (SNS), rekavši da je „maestralno“ vodila taj Odbor i u prethodnom sazivu i da je dobro da na čelu odbora koji se bavi odbranom bude žena.\n„SRS smatra ovaj odbor izuzetno važnim i svoje najbolje kandidate je poslala u odbor, ne da se kandiduju za predsednika ili zamenika, već da ozbiljno rade. Ovo kako je počelo sa Skupštinom i odborima je neozbiljno“, rekao je Delić.\nPoslanik Demokratske stranke (DS) Balša Božović kazao je da DS ne može da glasa za Mariju Obradović, jer je i u prethodnom sazivu bila predsednica Odbora, a „nije se ponela na najbolji način“ u vreme pada vojnog helikoptera i bila je protiv formiranja anketnog odbora o odgovornosti za taj slučaj.\n„Bio je niz pitanja koja su se postavljala u javnosti, na koja ministar odbrane nije hteo da odgovori, a koja ovaj Odbor nije smeo da pita ministra“, rekao je Božović i dodao je najvažnija afera u ovoj godini rušenje objekata u Savamali u izbornoj noći, o kojoj taj Odbor treba da raspravlja.\nPoslanik SNS Vladimir Djukanović rekao je da se manipuliše pričom o padu vojnog helikoptera i nazvao je „nekrofilskom politikom“.\n„Šta bi bilo da nije poslat helikopter i da je umrla beba? Tad biste rekli da je ministar Gašić monstrum koji nije hteo da spase dete“, rekao je Djukanović.\nDok su predstavnici opozicije govorili poslanik SNS Aleksandar Martić, koji nije član odbora ali je prisustvovao sednici, dobacivao je, zbog čega su mu predstavnici radikala poručili da „ide kući da ga roditelji vaspitaju“ i napustili sednicu.\nOdbor za odbranu i unutrašnje poslove čini devet poslanika liste „Aleksandar Vučić-Srbija pobedjuje“, medju kojima je Miroslav Lazanski, dva člana ima SRS i Socijalitička partija Srbije, a medju njima je Ivica Tončev.\nPo jednog predstavnika ima DS, pokret „Dosta je bilo“, pokret Dveri i SDS.


Vozači oprez: Otežan saobraćaj zbog klizišta i izlivanja vode na kolovoz\nBANJALUKA - U većini krajeva u Republici Srpskoj i Federaciji BiH saobraćaj se odvija otežano zbog aktiviranja klizišta i izlivanja vode na kolovovoze, a iz Auto-moto saveza Republike Srpske izdvajaju magistrani put Sarajevo - Foča, gdje je saobraćaj potpuno obustavljen i preusmjeren na alternativni pravac preko Igmana.\nNormalizovan je saobraćaj na magistralnom putu Zvornik - Drinjača - Vlasenica, gdje se zbog odrona odvijao usporeno, jednom trakom.\nVozačima iz AMS savjetuju opreznu i sporiju vožnju, prilagođenu stanju i uslovima na putu i podsjećaju da je obavezno posjedovanje zimske opreme, bez obzira na vremenske uslove.\nNa dionici magistralnog puta Pale - Podgrab izmijenjen je režim u odvijanju saobraćaja zbog radova u tunelu "Stambolčić".\nSaobraćaj na dionici magistralnog puta Draksenić-Vrbaška potpuno je obustavljen za sva vozila, zbog rekonstrukcije kolovoza.\nAlternativni pravac za putnička vozila je put Gradiška - Podgradci - Jablanica - Sjeverovci - Božići - Kozarska Dubica, a za teretna vozila Gradiška - Banjaluka - Prijedor - Kozarska Dubica.\nZbog radova izmijenjen je režim u odvijanju saobraćaja na dionici magistralnog puta Kozarska Dubica - Draksenić - granica BiH/Hrvatske (Jasenovac) u dužini od 16,5 kilometara.\nIzmijenjen je režim u odvijanju saobraćaja na dionici magistralnog puta Prijedor- Kozarac, radi uključivanja i isključivanja mehanizacije angažovane na pripremnim radovima na izgradnji auto-puta Banjaluka-Prijedor.\nNa magistralnom putu Rudanka - Doboj jedan, radi uključivanja i isključivanja mehanizacije koja je angažovana na izgradnji auto-puta na Koridoru "Pet ce" od mosta Rudanka do tunela "Putnikovo brdo dva" izmijenjen je režim u odvijanju saobraćaja, pa vozače iz AMS mole da voze opreznije i poštuju privremeno postavljenu signalizaciju.\nZbog radova, izmijenjen je režim odvijanja saobraćaja na magistralnom putu Mostar - Nevesinje, dionica Bakračuša - Nevesinje.\nNa magistralnom putu Brčko-Bijeljina od 7.00 do 17.00 časova, zbog radova, saobraćaj se odvija naizmjenično jednom trakom, kao i na dionici magistralnog puta Rača-Bijeljina, u rejonu Rače.\nRadi izvođenja bušačko-minerskih radova na magistralnom putu Brod na Drini - granični prelaz Hum/Šćepan Polje, na području opštine Foča, u vremenu od 8.00 do 16.00 časova povremeno će biti obustavljan saobraćaj u intervalima 30 minuta obustave i 10 minuta propuštanja vozila.\nNa tom magistralnom putu putnička vozila saobraćaju otežano, dok je za teretna vozila saobraćaj obustavljen zbog brojnih odrona i opasnosti od klizišta.\nNa dionici magistralnog puta Banjaluka (Rudarska) - Stari Majdan zbog sanacije klizišta izmijenjen je režim u odvijanju saobraćaja.\nZbog radova u tunelu "Ugar" na dionici magistralnog puta Crna Rijeka - granica Republike Srpske (Ugar) izmijenjen je režim u odvijanju saobraćaja.\nZbog deminerskih radova na magistralnom putu na lokalitetu mjesta Vojkovići, u Ulici 2. Sarajevske brigade – Krupac /Ulica Ravnogorska/, od 8.15 do 15.00 časova, povremene su obustave saobraćaja, u intervalima 30 minuta obustave i 10 minuta propuštanja saobraćaja.\nZbog deminerskih radova na dionici magistralnog puta Brod-Odžak u mjestu Klakar Donji, od 8.00 do 15.00 časova obustavlja se saobraćaj, u intervalima 30 minuta obustave i 10 minuta propuštanja saobraćaja.\nNa dionici regionalnog puta Bistrica - Pale jedan i na dijelu regionalnog puta Bistrica - Podgrab jedan izmijenjen je režim u odvijanju saobraćaja zbog radova, kao i na dionici regionalnog puta Šipovo - granica Republike Srpske/FBiH (Novo Selo).\nNa dionici Jezero - Šipovo saobraćaj se, zbog radova, povremeno obustavlja u vremenu od 7.00 do 17.00 časova, po potrebi u trajanju do jedan čas.\nSaobraćaj je zbog klizišta obustavljen na regionalnom putu Mrakovica - Gradiška, dionica Mrakovica-Podgradci.\nZbog klizišta, jednom trakom naizmjeničnim propuštanjem vozila, saobraćaj se odvija na regionalnom putu Ukrina - Gornja Vijaka.\nZbog radova na dionici regionalnog puta Dobro Polje - Jažići - Grajsoljci, izmijenjen je režim u odvijanju saobraćaja, kao i na dionici regionalnog puta Tedin Han - granica Republike Srpske/FBiH (Križ).\nZbog deminerskih radova na dionici regionalnog puta Derventa-Podnovlje, u mjestu Gornji Božinci, od 8.15 do 15.05 časova radnim danima, povremene su obustave saobraćaja, u intervalima 30 minuta obustave i 10 minuta propuštanja saobraćaja.\nNa putnim pravcima granica FBiH/Republike Srpske Karuše - granični prelaz Brod, granica FBiH/Republike Srpske Caparde - Bratunac i granica FBiH/Republike Srpske Ledenice - granični prelaz Šamac kreće se prevoz vangabaritnog tereta.\nNa području FBiH zbog radova na dionici auto-puta Kakanj - Visoko, na mostu u naselju Dobrinje, saobraća se dvosmjerno, suprotnom trakom od zone radova.\nNakon završenog policijskog uviđaja, sabraćaj se odvija nesmetano na dionici auto-puta Sarajevo sjever - Podlugovi.\nOčišćen je odron na magistralnom putu Jablanica - Blidinje u mjestu Doljani i uspostavljeno je odvijanje saobraćaja, ali se i dalje preporučuje maksimalan oprez zbog mogućih novih odrona i klizišta.\nUsporeno, zbog radova, saobraća se na pravcima Konjic - Jablanica, Donji Vakuf - Jajce, Nemila - Žepče, Blažuj - Gromiljak, Doboj - Gračanica, Grude - LJubuški i Stolac - Hutovo.\nZbog poplava i klizišta obustava saobraćaja na pravcu Sarajevo-Foča\n05 nov 2021 @ 09:08\n05 nov 2021 @ 08:20


Kremlj potvrdio susret Putina i Trumpa u Osaki – Dnevni list\nRuski i američki predsjednici, Vladimir Putin i Donald Trump, razgovarat će na marginama samita G20 u petak u Osaki, potvrdio je u srijedu neimenovani diplomat Kremlja, prenosi Reuters.\nBritanska agencija konstatira da će to biti njihov prvi službeni susret u gotovo godinu dana, a razgovarat će u vrijeme rastućih napetosti u vezi Irana.\nTrump je zaprijetio napadima odmazde na Iran, nakon što ih optužio Teheran za napade na dva naftna tankera u Hormuškom tjesnacu, a Iran oborio američki dron.\nSporazumi o kontroli naoružanja, od kojih su i Putin i Trump zaprijetili da će odustati, također će biti tema razgovora, navodi se u pripremama Kremlja za najavljeni susret.\nPrethodno je Putinov savjetnik Jurij Ušakov rekao da će lideri vjerojatno raspravljati o “strateškoj stabilnosti i brojnim regionalnim sukobima”, uključujući one u Siriji, Venezueli i Iranu.\nWashington još nije potvrdio datum susreta, prenosi Al Jazeera Balkans.\n– To nije službeni samit, ali se očekuje da će se razgovor primarno fokusirati na regionalne sigurnosne probleme, u Iranu, Ukrajini, Siriji i na Bliskom istoku – rekao je viši američki službenik u administraciji, uz uvjet anonimnosti.\n– Trebali bi se dotaknuti i sporazuma o kontroli naoružanja i unaprjeđivanju bilateralnih odnosa – dodao je isti izvor.\n← Previous Mektić: VSTV otuđeni centar moći\nKaznena prijava protiv mostarske bolnice (VIDEO) Next →


Ford šalje nezavršene pikap kamionete F-150 u salone - Auto Republika\nNe baš tako davno smo pisali da Ford F-150 zapravo više nije bestseler u Sjedinjenim Američkim Državama. Iako ovaj velikan još uvek ima prednost posle šest meseci, u drugom tromesečju ga je nadmašio Ram Pickup, a o tome ste mogli da pročitate ovde. Kompanija je tada za krivca „izabrala“ nestašicu kompjuterskih čipova zboj kojih vozila ne bivaju isporučena izložbeno-prodajnim salonima, iako za njima postoji velika potražnja. Rivali kao što su Chevrolet i Ram su privremeno rešili problem tako što su iz ponude izbacili razne opcije koje zahtevaju čipove, ali Ford još uvek nije spreman da krene takvim putem pošto tvrdi da F-150 ima imidž i reputaciju iza sebe koju ne sme da „isprlja“.\nIz tog razloga, mnogi nezavršeni primerci su tokom poslednjih meseci bili parkirani pored fabrika dok su čekali na potrebne delove.\nČini nam se da je američki proizvođač vozila izgubio strpljenje, a ako je verovati natpisima kolega sa sajta Automotive News, salone će uskoro preplaviti nezavršeni primerci. Naime, Ford će započeti sa isporukom vozila kojima fale čipovi, i oni će ostati parkirani u salonima sve dok potrebni električni delovi ne budu dostupni. Kada zalihe mikroprocesora budu isporučene, mehaničari u salonima će ih ugraditi i zatim će prodati kamionete.\nAutomotive News napominje da nijedan salon neće biti primoran da prihvati takva vozila, a oni koji se odluče za takvu opciju će dobiti lepu finansijsku nadoknadu plus naravno veliki broj vozila koja će moći brzo da preprodaju u budućnosti. Saloni koji ne prihvate vozila naravno uzimaju manji rizik na sebe, ali će u tom slučaju morati čekati mesecima na zalihe kamioneta, čak i onda kada poluprovodnici postanu dostupni.\nAutomotive News dodaje da bi predstavnici mnogih salona prihvatili takvu opciju, pod uslovom da kasnije ne budu dužni da o sopstvenom troškom poprave potencijalne probleme ukoliko vozilo bude previše „ležalo na parkingu“ pre nego što bude prodato. Trgovci takođe ne žele da Fordu isplate vrednost vozila sve dok se ne dobiju potrebni delovi, pa nismo sigurni kako će kompanija reagovati na takve zahteve.\nProdaja modela F-150 je pala za samo 1,5% tokom meseca juna u poređenju sa istim periodom prošle godine, ali za čak 26,9% u prvih šest meseci ove godine. Kada se zna da ovaj model čini čak 75% Fordovog globalnog profita, šanse su velike da će Ford morati da se pozabavi nekim „magičnim trikovima“, a u protivnom kompaniji se ne smeši blistava budućnost.\ntags: Ford F-150 kako se proizvođači bore protiv nestašice čipova nestašica poluprovodnika\nprevious Trail Boss je novo terensko izdanje modela Chevrolet Colorado\nnext Novi, električni Renault 5 imaće i hot heč varijantu\nOvo ipak nije isto kao i ono što Porsche namerava da uradi zbog nedostatka čipova.\nNissan povećava finansijsku „vatrenu moć“ kako tenzije sa Renaultom rastu


Mobilni telefoni, 06.12.2016, 08:30 AM\nSajber kriminalci šire Android malver maskiran u aplikaciju za generisanje jednokratnih lozinki za aplikacije banaka, koji krade korisnička imena i lozinke i instalira aplikaciju TeamViewer QuickSupport koja omogućava napadačima da preuzmu kontrolu nad inficiranim telefonima.\nANDROIDOS_FAKEBANK.OPSA je deo dvogodišnje kampanje distribucije malvera nazvane "Operacija Emmental".\nKriminalci koji stoje iza ove kampanje su aktivni od početka godine, kada su malver krili u drugoj aplikaciji za generisanje jednokratnih lozinki, a u maju su počeli su da zaključavaju uređaje dok su praznili bankovne račune žrtava. Srećom, verzija malvera koja je koristila ovu taktiku ciljala je samo ruske banke i nikada se nije pojavila u drugim delovima sveta.\nNajnovija verzija ove pretnje krije se u aplikaciji SmsSecurity, koja se reklamira kao aplikacija koje može generisati jednokratne pristupne kodove za bankovne račune.\nZnajući da su im istraživači za petama, ovog puta kriminalci su preduzeli zaštitne mere i uveli provere kako bi sprečili istraživače da pokreću aplikaciju u Android emulatoru.\nZa razliku od većine Android malvera koji su fokusirani na to da smetaju korisnicima prikazujući im iskačuće prozore sve dok ne dobiju administratorska prava, ovaj malver želi da korisnik omogući usluge Accessibility (Pristupačnost).\nRazlog je to što ih malver može koristiti da bi kasnije dobio adminismtratorska prava. U maju ove godine, stručnjaci Symanteca upozorili su na dolazeći trend malicioznih aplikacija za Android koje zloupotrebljavaju ovu funkciju.\nKada maliciozna aplikacija SmsSecurity dobije administratorska prava, ona tek onda ima moć neophodnu za prikupljanje korisničkih imena i lozinki koje šalje komandno-kontrolnom serveru.\nIstraživači kompanije Trend Micro kažu da aplikacija cilja korisnike banaka u Asutriji, Mađarskoj, Rumuniji i Švajcarskoj. Imena banaka čiji su korisnici u opasnosti su: Aargauische Kantonalbank, Bank Austria, Banque Cantonale de Fribourg, BKB Bank, Credit Suisse, Erste Bank, Glarner Kantonalbank, Luzerner Kantonalbank, Ober Bank, Obwaldner Kantonalbank, Raiffeisen Bank, Schaffhauser Kantonalbank, Volksbank i Zürcher Kantonalbank.\nNovi trik kojim je naoružana nova verzija malvera je mogućnost preuzimanja aplikacije TeamViewer QuickSupport na telefone žrtava.\nKoristeći prednost koju joj daju administratorska prava i pristup uslugama pristupačnosti, malver pokreće TeamViewer sesiju, čita lokalni ID i šalje ga C&C serveru, da bi omogućio napadačima da se povežu sa inficiranim telefonima.\nOvo je samo jedan od najnovijih trikova grupe koja je odgovorna za Operaciju Emmental, a istorija njihovog dosadašnjeg delovanja pokazuje da će oni verovatno naći nove, ingeniozne načine za infekciju telefona korisnika.


"Iran, država broj jedan koja sponzoriše terorizam, s brojnim sluèajevima kršenja ljudskih prava i to na dnevnoj bazi, sada je iskljuèio internet kako mirni demonstranti ne bi mogli da komuniciraju. Nije dobro", napisao je amerièki predsednik na svom Tviter nalogu.\nA iz Irana dolaze vesti da je iranska policija upotrebila danas vodene topove kako bi rasterala demonstrante koji su se okupili na trgu Ferdovsi u centru Teherana, prenosi Rojters, pozivajuæi se na video snimak koji se pojavio na društvenim mrežama.\nKako navodi britanska agencija, i na video snimku iz grada Koramdareha u provinciji Zanjan, na severozapadu Irana, može se videti sukob izmeðu demonstranata i policije, a kako se tvrdi, bilo je i izveštaja o protestima i u gradovima Sanandaj i Kermanšag na zapadu zemlje.\nRojters napominje da nije bio u moguænosti da odmah utvrdi autentiènost video snimka.\nKako prenosi AP, poluzvanièna novinska agencija u Iranu ILNA izvestila je danas da je policija tokom protesta u Teheranu u subotu uhapsila oko 200 ljudi.\nAgencija je, kako se navodi, te podatke iznela citirajuæi zamenika guvernera za bezbednost u Teheranu Ali Asgar Naserbahta. On je izjavio da je policija uhapsila one koji su planirali da dižu pobunu i uništavaju javnu imovinu.\nPrema njegovim reèima, uhapšeno je oko 40 lidera protesta.


Ako planirate da polažete IELTS test i želite da vežbate kada i gde vama odgovara, uz korišćenje visokokvalitetnih materijala, preuzmite naše besplatne aplikacije za pripremu IELTS testa.\nPored fokusiranja na delove testa "Listening" i "Speaking" aplikacija će vam pomoći da obogatite svoj rečnik, gramatiku i da razumete šta treba da radite na dan testiranja. Moći ćete da testirate svoje znanje putem gramatičkih vežbi, probnih testova za delove testa "Listening" i "Speaking" i gledanjem video snimaka intervjua.\nSa preko 100 pitanja za testiranje vašeg rečnika, ova aplikacija će vam pomoći da poboljšate vaš engleski i da se pripremite za IELTS test. Vežbajte odgovore na pitanja iz 11 kategorija, od nauke i tehnologije do biznisa.\n1001 Ways je zabavna i edukativna aplikacija koja vam omogućava da naučite engleske akcente iz celog sveta. Sve što treba da uradite je da pogledate video snimak osobe koja govori i da pogodite odakle je ta osoba. Testirajte svoje veštine slušanja i postanite stručnjak za akcente!\nAko želite da postanete deo aplikacije, dovoljno je da snimite video zapis od 5 sekundi u kojem ćete izgovoriti: «There are 1001 ways to speak English» i bićete dodati!


BalkanMagazin :: Zapadni Balkan pred izazovom zelenog zaokreta\nnedelja, 14. februar 2021 18:04\nEvropska unija je tokom proteklih pet godina, prepolovila potrošnju uglja. Prošle godine napravljen je zeleni zaokret. Iz obnovljivih izvora obezbeđeno je čak 38 odsto električne energije, iz fosilnih goriva, uglja, nafte i gasa 37 procenata, a ostalo je udeo nuklearne energije.\nAnalize pokazuju da u proizvodnji električne energije iz čistih izvora prednjače Danska, Irska, Holandija, Španija, Nemačka, ali i da sedam država članica Unije, prošle godine, nije zabeležilo pomak.\nDubravka Negre, šef Regionalnog predstavništva Evropske investicione banke (EIB) za Zapadni Balkan ocenila je za RTS da energetska tranzicija nije jednostavan zadatak i da se sa izazovima susreću i centralnoistočne zemlje Evropske unije koje su se takođe obavezale da će sprovesti ekološki plan o klimatskoj neutralnosti do 2050. godine, što važi za EU u celini.\n“I nije lako ni Poljskoj ni Češkoj ni drugim zemljama čiji su energenti takvi, ali neka tranzicija mora da postoji, podrška mora da postoji, a pre svega, mora da postoji odlučnost”, navodi Dubravka Negre iz Evropske investicione banke.\nTu odlučnost podstiču i finansijske institucije jer neće podržavati izgradnju kapaciteta na ugalj.\nNajveći posao čeka balkanski region, čije snabdevanje električnom energijom zavisi od rada termoelektrana na ugalj. (Izvor: seenews.com)\nNajveći posao čeka balkanski region, čije snabdevanje električnom energijom zavisi od rada termoelektrana na ugalj. I Srbija 70 odsto električne energije dobija sagorevanjem lignita.\nU Vladi Srbije kažu da imaju plan za postepno povećanje udela zelenih kilovata koje će pospešiti i Zakon o obnovljivim izvorima energije.\n“Hoćemo da do 2050. najmanje 50 procenta naše proizvedene energije bude upravo iz obnovljivih izvora”, ocenjuje ministarka rudarstva i energetike Zorana Mihajlović.\nU godini pandemije najviše novih kapaciteta u Uniji izgrađeno je za proizvodnju električne energije iz vetra, zatim solarnih elektrana, dok je gradnja hidroelektrana i postrojenja na biomasu, stagnirala.


Back TURIZAM TURISTIČKE ORGANIZACIJE Pao rekord na Bačkom kotliću\nutorak, 24 avgust 2021 22:55\nTuristička organizacija opštine Bač održala je u subotu 21. 08. 2021. godine, u Gradskom parku u Baču, gastronomsku manifestaciju „Bački kotlić“, sedamnaesti put zaredom. Na manifestaciji je bio prijavljen rekordan broj ekipa, ukupno 120, koji su kuvali riblju čorbu, od kojih je 89 ekipa predalo uzorak na žiriranje.\nManifestaciju „Bački kotlić“ su uveličali i svojim prisustvom ukazali posebnu čast: načelnik Južnobačkog upravnog okruga Milan Novaković, ispred Pokrajinskog sekretarijata za privredu i turizam Slavoljub Arsenijević i predsednik opštine Odžaci Goran Nikolić.\nČlanovi stručnog žirija: Drenka Kulaš iz Bođana, Samer Alsous iz Bača i Gojko Grbić iz Apatina, su nakon višesatnog većanja, doneli odluku da nagrada za treće mesto pripadne ekipi „Džonus“, dok je drugo mesto osvojila ekipa Šah klub „Kraljev gambit“. Ovogodišnji pobednik „Bačkog kotlića“ je „Lovačka ekipa“, koju je predvodio Vladimir Radić. Pobednička ekipa je osvojila putovanje na Divčibare, sedam dana za 4 osobe, veliki kotlić sa nogarama, ogledalo iz staklarije „Taman“, diplomu i pehar, kao i papriku poljoprivrednog gazdinstva „Šomoši“.\nPosebno interesantan deo manifestacije, svake godine bude izbor za najlepše dekorisan sto. Ovogodišnji žiri, koji je radio u sastavu: Nataša Zagorčić, Jelena Ristić i Svetlana Tubić Nikolić Budić, dodelio je ekipi „Sećanje na Nećka“ ovu nagradu.\nU bogatom kulturno-umetničkom programu učestvovali su članovi KUD-a „Mladost“ iz Bača, koji su se u igračkom delu programa predstavili koreografijom igara „iz Leskovca“ i „Džambaskim igrama“. Stručni rukovodilac ansambla je Magdalena Bartolović Štrbac. Nakon toga, publika je uživala u pevačkom bloku članova Kulturno-umetničkog društva „Mladost“.\nZa sjajan provod, bio je zadužen Nemir bend iz Futoga.\nManifestaciju „Bački kotlić 2021.“ je pratio veliki broj kako lokalnih, tako i regionalnih medija, poput kolega iz medijskih kuća: BAP, TV K25, Radio Novi Sad, Udruženje turističkih novinara Vojvodine, Top Srbija, Radio televija Vojvodine, Novosadski reporter, Radio Bačka, Balkan Trip i ovom prilikom im se zahvaljujemo što su došli da izveste o jednoj od naših najvećih manifestacija.\nTuristička organizacija opštine Bač se posebno zahvaljuje dugogodišnjim sponzorima ove manifestacije: firmi „BIOFISH“ iz Apatina, Opštini Bač, Domu zdravlja Bač, poljoprivrednom gazdinstvu „Šomoši“ iz Bača, staklariji „Taman“ iz Novog Sada, kao i svim posetiocima, takmičarima i gostima, koji su svojim prisustvom upotpunili manifestaciju „Bački kotlić 2021.“.\ndirektor Turističke organizacije opštine Bač